Prvomajski protest u Beogradu - Mašina\nPrvi maj, međunarodni praznik rada, obeležen je protestnim skupom u Beogradu.\nZa razliku od prošle godine kada su usled preklapanja sa uskrsom sindikati preskočili obeležavanje Prvog maja, ove godine su pozvali članstvo na protest u Beogradu.\nSkup čiji je glavni moto bio „Za veće zarade!“ organizovali su Savez samostalnih sindikata Srbije i UGS „Nezavisnost“. Ovom skupu su se organizovano pridružili Levi samit Srbije (LSS), Studentski pokret Novi Sad, studenti i studentkinje okupljeni oko protesta „Protiv dikatature“ koji se širom zemlje dešavaju već mesec dana, kao i pripadnici i pripadnice LGBT zajednice i drugi.\nProtestu je prisustvovalo nekoliko hiljada ljudi, a nakon obraćanja predstavnika sindikata krenulo se u protestni marš do zgrade Vlade gde su se organizatori još jednom obratili okupljenima. Grupa demonstranata koju je predvodio Levi samit Srbije (LSS) se nakon toga uputila do zgrade Skupštine gde je pročitan proglas ove koalicije.\nU prvomajskom proglasu LSS ističe da je danas „Srbija zemlja hronične nezaposlenosti“, te da oni koji imaju posao „odlaze na svoja radna mesta na kojima neki od njih moraju da rade i po dvanaest sati iako svi živimo u uverenju da smo se za osmočasovno radno vreme izborili još pre gotovo sto godina.“\nOni podsećaju i na štetnost subvencija koje se daju privatnim investitorima, a na štetu „školstva, zdravstva ili ma kojeg drugog dela javnog sektora od koga korist ima čitava zajednica“. U proglasu se kritikuje i radna zakonska regulativa koja „je tu samo da postojeće radne uslove učini još nepodnošljivijim, a organizovanje radnica i radnika što težim.“\nLoše uslove rada, sve teži ekonomski i socijalni položaj ljudi i odgovornost vlasti naglašava i Zoran Stojiljković, predsednik UGS „Nezavisnost“. Tako on u autorskom članku koji je napisao povodom Prvog maja kaže:\n„Srbijom i zemljama regiona, uz povremene međusobne čarke, vladaju politički lideri , tajkuni u njihovoj milosti i reprezenti stranog kapitala. Učestvujemo u „trci ka dnu“ – nudimo sve povoljnije subvencije i sve jeftiniju i obespravljeniju radnu snagu. Umesto da se kao svi pametni toga stide, naše vođe na sav glas ističu da imamo obrazovane a jeftine i strahom od gubitka posla disciplinovane zaposlene.“\nOvogodišnji Prvomajski protest predstavlja nastavak iskazivanja nezadovoljstva koje prethodnih meseci pokazuju kako radnice i radnici tako i druge društvene grupe. Prvi maj je obeležen nakon nekoliko protesta zaposlenih u javnom sektoru koji su održani pred predsedničke izbore, te nekoliko radničkih štrajkova i serije protesta nakon izbora. Sudeći prema broju i raznovrsnosti okupljenih organizacija ovaj protest je pokazao da postoji sve veće razumevanje o značaju borbe za radna prava koja su od velike važnosti za celokupno društvo.\nO istorijatu Prvog maja prenosimo deo teksta koji je pisao Dule Marinković:\nU kafani „Radnička kasina“, gde su se radnici skupljali i razmenjivali iskustva, rodila se ideja o obeležavanju prvog Prvog maja u Beogradu. Tako su radnici, nakon konferencije u kafani, izašli na ulice Beograda s crvenim trakama oko ruke i radničkim parolama. Policija je, doznavši za okupljanje, prvo apelovala na radnike da ne proslavljaju „taj socijalistički švapski Prvi maj“. Kada to nije urodilo plodom, konfiskovali su crvenu zastavu i rasterali orkestar, koji je u čast Prvog maja svirao Radničku Marseljezu.


Odobren upis prve generacije u prirodno-matematičku gimnaziju | 058.ba\nSRNA - Aleksandra Janković - 05. јуна 2014.\t058.ba\nFOČA – Srednjoškolski centar u Foči od naredne školske godine prvi put će imati jedno odjeljenje prirodno-matematičke gimnazije.\n„Planom upisa, koji je objavilo Ministarstvo prosvjete i kulture Republike Srpske, predviđeno je da ovo specifično odjeljenje broji 12 učenika“, rekla je Srni direktor Srednjoškolskog centra Borka Kovač.\nOna je pozvala sve učenike u Foči, koji su bili odlični u osnovnoj školi, a imaju odličnu ocjenu iz matematike, fizike i informatike, da se upišu u prirodno- matematičku gimnaziju.\nKovačeva je dodala da, osim učenika iz Foče, za ovo odjeljenje mogu konkurisati i svršeni osnovci iz regije, za koje će tokom školovanja biti obezbijeđen smještaj.\n„Radiće se po posebnom programu, u moderno opremljenom kabinetu, gdje će učenici imati prednost grupnog učenja. Profesori će moći u potpunosti da se posvete radu sa ovim učenicima, a ujedno će im biti i mentori“, pojasnila je ona i dodala da će, osim domaćeg kadra, povremeno biti angažovani i profesori sa Prirodno-matematičkog fakulteta iz Istočnog Sarajeva.\nKovačeva je navela da je nastavljen trend smanjenja broja učenika. „U odnosu na prošlu godinu, manje je jedno odjeljenje, a u odnosu na pretprošlu godinu tri su odjeljenja manje“, rekla je ona i dodala da, izuzev prirodno-matematičkog, sva ostala odjeljenja mogu upisati po 24 učenika.\nMinistarstvo prosvjete i kulture Republike Srpske odobrilo je Srednjoškolskom centru u Foči za narednu školsku godinu upis ukupno sedam odjeljenja, a dvije osnovne škole u fočanskoj opštini ove godine završilo je 156 đaka.\nGimnazija opšteg smjera upisaće dva odjeljenja, šumarstvo i obrada drveta- jedno odjeljenje tehničara i jedno kombinovano odjeljenje trećeg stepena, mašinstvo i obrada metala – jedno kombinovano odjeljenje mašinskih tehničara za motore i motorna vozila i mašinskih tehničara za kompjutersko konstruisanje, te zdravstvo jedno odjeljenje medicinskih tehničara.


Obustava saobraćaja zbog brdske auto-trke @ Cafe.ba\nNiko je nije očekivao u ovakvom izdanju: Da Nedjeljni horoskop: Ovnovi da se spreme za ljubavni Bila tri brata Balkanca, dvojica rade u Nemačkoj, Obustava saobraćaja zbog brdske auto-trke Banja Luka\nIzvor: Nezavisne novine 14.08.2016 u 09:30 h\nFOTO: Nezavisne novine BANJALUKA - U Banjaluci će danas, zbog Brdske auto-trke "Nagrada Banjaluke 2016" od 10.00 do 15.00 časova biti obustavljen saobraćaj na dijelu Slatinske ulice od skretanja za Rehabilitacioni centar "Miroslav Zotović" do skretanja za Krčmarice, saopšteno je iz Auto-moto saveza Republike Srpske. Banjaluka: Gori kuća u RosuljamaBarašin: Svi koji dođu jednom u Banjaluku, ponovo se vraćajuUhapšen zbog krađe pčela, pa smješten u zatvor zbog droge\nNa ostalim putevima u Srpskoj saobraća se bez posebnih ograničenja. Na regionalnom putu Karanovac-Kneževo, na trećem kilometru od Karanovca, u mjestu LJubačevo, zbog aktiviranog klizišta, saobraća se jednom trakom, naizmjenično.\nZbog izgradnje vijadukta "Mahovljani" na dionici auto-puta Banjaluka-Prnjavor za saobraćaj je zatvorena petlja "Mahovljani", odnosno izlaz i ulaz sa auto-puta Gradiška-Banjaluka.\nU zoni izvođenja radova kod Mahovljanske petlje na magistralnom putu Klašnice-Nova Topola izmijenjen je režim odvijanja saobraćaja, a brzina kretanja ograničena na 30 kilometara na čas. Saobraćaj će na ovoj dionici svakodnevno biti obustavljan četiri puta od 23.00 do 5.00 časova maksimalno 30 minuta.\nZbog izgradnje mosta preko rijeke Ukrine u Dragalovcima, dionica regionalnog puta Gornja Vijaka dva-Razboj, saobraćaj je potpuno obustavljen za sva vozila i biće preusmjeren na alternativni pravac, lokalni put kroz selo Brestovo, gdje je aktuelna zabrana za teretna vozila preko 15 tona nosivosti.\nZbog sanacije kolovoza na dionicama magistralnog puta Karakaj dva-Drinjača i regionalnog puta Šekovići-Donje Caparde saobraća se jednom trakom uz moguće zastoje od 10 do 15 minuta.\nZbog sanacije klizišta i rekonstrukcije kolovoza magistralnog puta Banjaluka /Rebrovac/-Čelinac, na području Mjesne zajednice Ada, saobraća se usporeno, jednom trakom u dužini od 800 metara.\nNa području opštine Kotor Varoš u toku je rekonstrukcija i sanacija gradske vodovodne i kanalizacione mreže zbog čega je do 1. septembra izmijenjen režim saobraćaja na dionicama Čelinac-Kotor Varoš i Kotor Varoš-Obodnik. Zbog radova na istom projektu do 30. jula biće izmijenjen režim saobraćaja i na regionalnom putu Kotor Varoš-Mitrovići.\nNa dionici magistralnog puta Johovac-Rudanka u mjestu Johovac u toku je izmjena u odvijanju saobraćaja zbog radova na izgradnji priključaka magistralnog puta na budući autoput.\nU brčanskom naselju Gredice izmijenjen je režim saobraćanja zbog izgradnje obilaznice na magistralnom putu Brčko-Bijeljina. Režim saobraćanja izmijenjen je i na dionici Brčko-Lončari, u naselju Gorice.\nDeminiranje terena i povremene obustave saobraćaja od 7.00 do 15.00 časova biće aktuelni na dionici regionalnog puta Zeleni Jadar-Skelani u mjestu Kragljivode, pa će saobraćaj biti obustavljan u intervalima od 30 minuta, a propuštan 10 minuta.\nZbog deminerskih radova u mjestu Kladari Donji, opština Brod, biće izvršena povremena obustava saobraćaja na dionici magistralnog puta Brodsko Polje-Brusnica, radnim danima od 8.00 do 15.00 časova.\nPovremenih obustava, zbog deminerskih radova, radnim danima od 8.00 do 16.00 časova biće i na dionicama magistralnih puteva Kotor Varoš-Obodnik, u mjestu Rujevica, Kobaš jedan-Derventa, u mjestu Begluci, kao i na lokalnom putu Skipovac-Donji-Skipovac Gornji, opština Doboj. Saobraćaj će biti obustavljan 30 minuta, a propuštan 15 minuta.\nNa regionalnom putu Gornja Vijaka jedan-Gornja Vijaka dva privremeno će biti preusmjeren saobraćaj na novoizgrađenu saobraćajnicu, zbog izgradnje vijadukta na auto-putu Banjaluka-Doboj, dionica Prnjavor-Doboj. Zabrana saobraćaja i dalje je na snazi na magistralnom putu Brod na Drini-Šćepan Polje na granici BiH i Crne Gore za sva vozila čija ukupna masa prelazi 16 tona.\nNa regionalnom putu Bratunac tri-Drinjača ostaje na snazi zabrana za teretna vozila ukupne mase veće od tri i po tone i za autobuse klase M3, dok se zabrana ne odnosi autobuse prevoznika Holding "Drinatrans" iz Zvornik, koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nZbog izgradnje mosta preko Šargovačkog potoka /Djevojački most/ u Banjaluci do 4. decembra biće obustavljen motorni i pješački saobraćaj preko Djevojačkog mosta u Subotičkoj ulici.\nNa graničnom prelazu Orašje-Županja vozila saobraćaju usporeno u oba smjera zbog radova na području Hrvatske. Pratite Cafe.ba putem aplikacija za Android i iPhone i društvenih mreža Facebook i Twitter.


NARODNO pozorište Niš zbog epidemiološke situacije otkazuje sve predstave do kraja meseca,ali će 30.novembra biti održano “Glumačko veče poezije”.\nKada je o decembarskom repertoaru reč, objavljivaće se nedeljno. Inače, i premijera predstave "Ana Karenjina" pomerena je za decembar, a o datumu izvođenja publika će blagovremeno biti obaveštena.\nU međuvremenu, iz Uprave poručuju da nastavljaju sa uobičajeim aktivnostima: 24.novembra počinje rad na predstavi "Čudo Svetog Đorđa", u režiji Nikole Zavišića. U pitanju je međunarodni projekat, koprodukcija tri pozorišta iz Arada (Rumunija),\nPlevena (Bugarska) i Niša.\nNiš Narodno pozorište predstava Glumačko veče


Vučević: Predsednik Vučić nikada neće pokleknuti u borbi protiv mafije | INFO 24\nGradonačelnik Novog Sada i potpredsednik Glavnog odbora Srpske napredne stranke Miloš Vučević pozvao je “nadležne državne organe da pod hitno sve snage i kapacitete usmere kako bi sprečili mafiju i njihove jatake u zločinačkoj i monstruoznoj nameri da ubiju predsednika Srbije Aleksandra Vučića”.\n“Informacija o tome da kriminalna organizacija na čijem čelu je jedan od vođa “kavačkog klana” Radoje Zvicer planira ubistvo našeg predsednika, koju je danas iznelo Ministarstvo unutrašnjih poslova na osnovu saznanja Europola i partnerskih službi, potvrdila je sve ono na šta smo godinama upozoravali. I ranije je bilo pokušaja i indicija da mafija planira atentat na predsednika, i sve vreme je tinjalo u javnosti i stvarala se atmosfera koja je vodila ka ostvarivanju monstruoznog plana – jedni su operativno pripremali ubistvo, dok su drugi mržnju i laži raznim kanalima usmeravali ka našem predsedniku Aleksandru Vučiću i njegovoj porodici”, rekao je Vučević.\n“Jasno je da je predsednik Vučić navukao bes svog ološa na sebe, jer je prvi smogao snage i hrabrosti da se uhvati u koštac sa mafijaskom i kriminalnom hobotnicom, da im objavi rat. I sad kriminalci koji su se razbežali po belom svetu pokušavaju da mu se osvete za sve, za to što ne mogu više da ubijaju, otimaju, prodaju drogu našoj deci, za to što Srbija nije za njih više sigurna kuća, kao što je bila za vreme vlasti žute bande. Predsednik Vučić nikada neće pokleknuti u borbi protiv mafije, i to je svima jasno. Pored njega živog nikada mafija neće proći, i zato im je na nišanu. Nikada neće zaustaviti Aleksandra Vučića u njegovoj borbi za Srbiju. Nikada ga neće pobediti na izborima. Narod je uz svog predsednika, i neće dozvoliti da on postane laka meta. I nećemo dozvoliti da Srbija stane, i da ponovo padne u ruke mafije, njihovih jataka i raznog političkog ološa”, zaključio je Vučević.\nNedimović: Srbija plaća cenu svaki put kada odbije da se odrekne sebe


RTS :: Poznat prvi superfinalista u muškoj konkurenciji\nMemorijal RTS Poznat prvi superfinalista u muškoj konkurenciji\nponedeljak, 01. apr 2019, 12:28 -> 13:59\nPoznat prvi superfinalista u muškoj konkurenciji\nU superfinalu 14. aprila na Banjici RTS će predstavljati, kao i prošle godine, ekipa Obezbeđenja RTS koja je u finalu savladala ekipu Rasvete i Mede sa 3-1.\nU veoma uzbudljivoj vikendu igrana su finala po grupama (ČUVARI SRBIJE, PARTNERI, MEDIJI, VETERANI, PRIJATELjI I GRUPA RTS) i prvi put su izašle dame koje su igrale svoje kvalifikacione utakmice.\nFinala ekipa po pozivu igranu su u subotu u Posko areni. Prvo su izašli finalisti grupe ČUVARI SRBIJE. U veoma tvrdoj i neizvesnoj utakmici tek u drugom poluvremenu Kadeti vojne akademije su poveli golom Đačanina u 21 minutu. U samom finišu golom Stevanovića Vatrogasci su uspeli da izjednače i da nakon penala osvoje titulu najboljeg u ovoj grupi, a i prolaz u drugu fazu takmičenja gde će ih čekati šampion iz 2017. godine - POSKO ARENA.\nKod PRIJATELjA, najprijatnije iznenađenje ove grupe, ekipa PRO TENTA nije uspela da još jednom pobedi aktuelnog prvaka memorijala - JKP Beogradskog vodovoda i kanalizacije. Može se slobodno reći da su ove dve ekipe pružile jednu od najboljih partija na turniru. Vodovod kao pobednik ove grupe nastavlja dalje gde ih u baražu za superfinale čeka pobednik grupe Mediji - ekipa Radio televizije Vojvodine.\nGrupa VETERANI: U veoma nervoznoj igri bez golova Udruženja veterana fudbalskih klubova Beograda i Veterana FK Partizana čekalo se samo na izvođenje penala u kome je više znanja pokazao golman UVFK Beograda. Pobednik ove grupe će izaći na megdan predstavniku opštine Lipljan sa Kosova i Metohije koja je dobila specijalnu pozivnicu za ovogodišnji memorijal.\nU duelu starih poznanika iz grupe Mediji, RT Vojvodine i Arene sporta, ovog puta, uspešnija je bila RT Vojvodine koja je golom Veselinovića u 10 minutu susreta savladala Arenu sa 1-0. U daljem nastavku takmičenja utakmica između bivšeg i sadašnjeg prvaka memorijala biće verovatno i najinteresantinija utakmica četvrtfinala baraža za superfinale.\nGrupa PARTNERI: Favorit iz prikrajka, ekipa Posko arene, grabi ka superfinalu sve ubedljivije. Osim početnog poraza na turniru, ekipa jednog od domaćina našeg turnira, iznenađujuće je lako savladala odličnu ekipu Intelektualca i plasirala se u drugu fazu takmičenja.\nNarednog dana, takođe u Posko areni, prvi put su na teren izašle ženske ekipe i prvi put na turniru došle su ekipe koje su predstavljale svoje gradove, Loznicu i Šabac. Odmah na startu u kvalifikacionim utakmicama viđen je odličan fudbal, otvorena borba i dosta golova. Prošlogodišnji šampion, Sportska RTS, je otvorio takmičenje protiv Radio Beograda. Posle ubedljivog vođstva od 3-0, ekipa Sportske je dozvolila da Radio Beograd preko odlične Vukmarkovićeve prvo smanji na 3-1, da bi u 18 minutu ista igračica dala još jedan gol. Do kraja, aktuelni prvak je nekako uspeo da sačuva vođstvo i pobedi ovu utakmicu. U svom debiju na memorijalu ekipa Loznice nije uspela da savlada dvostrukog prvaka Memorijala, ekipu Vojne akademije. Golom Radenkovićeve, Loznica je smanjila na 2-1, ali odmah u sledećem minutima, golom Milenkovićeve i Letićeve, Vojna akademija je sa 4-1 savladala Loznicu. U narednom duelu dve nove ekipe Memorijala, HUHU TIM-a i predstavnike grada Šapca, viđeno je pet golova u režiji Jovane Jevremović i Jovane Janković. Zahvaljujići ovoj drugoj ekipa Šapca je pobedila HUHU Tim.\nU borbi sa ostanak na turniru igrale su ekipe HUHU TIM-a i ekipe Loznice. Jevremovićeva je načela već u drugom minutu gošće iz Loznice, da bi Aleksandra Grujičić i Ivana Jablanović u 14 i 15 minutu sigurno savladale protivnika. A onda je došao na red klasiko dana. Prošlogodišnji finalisti Memorijala, ekipe Sportske RTS i RTS Planete opravdale su epititet najboljih ekipa. Viđena je prava drama puna preokreta. U prvom delu susreta Filipovićeva u 7 minutu daje prednost Sportskoj, da bi Babićeva u 9 minutu uzvratila. Nakon 1-1 u prvom delu, prvo Milovanovićeva daje prednost Planeti, da bi odmah uzvratila Petrovićeva u 15 minutu. Isto se desilo i pred kraj utakmice. Prvo Maksimovićeva u kontri dovodi u vođstvo Planetu od 3-2, da bi pravom bombom sa deset metara Krunićeva izjednačila na 3-3. Potom se pristupilo izvođenju penala. U trećoj seriji Sportska je imala šut za pobedu ali je pogođena stativa. Tek u sedmoj seriji golman Planete brani šut i odvodi svoju ekipu direktno u polufinale turnira. Ništa manje interesantna utamica nije bila ni između Vojne akademije i ekipe Šapca. Posle neizvesnih 1-1 u prvom poluvremenu, tek u nastavku, nakon obostranih šansi Jankovićeva dovodi u prednost Vojnu akademiju. Sledi pritisak ekipe Šapca, ali preko Letićeve u 18 minutu Vojna akademija sebi obezbeđuje direktan plasman u polufinale.\nZa preostala dva mesta u polufinalu, kroz baraž, boriće se Sportska protiv HUHU Tima i Šabac protiv Radio Beograda.\nU isto vreme kad se igrala poslednja utakmica u Posko areni tog dana, u Zavodu za sport i medicinu sporta igrala se utakmica za treće mesto u grupi RTS. Reportažna kola su dosta ubedljivo savladale ekipu Tehnike i produkcije zahvaljujući maestralnom Dušanu Opačiću koji dao tri gola za svoju ekipu. Nakon odlične uvertire došlo se i do finala RTS-ovog dela takmičenja. U reprizi prošlogodišnjeg finala, bez odličnog Siniše Tanaskovića i Miloša Stanojevića, ekipa Rasvete i Mede nije mogla da prelomi utakmicu u svoju korist. Na drugoj strani vrlo raspoloženi Branislav Bukumirović, iz Obezbeđenja RTS-a, sa svoja dva gola stavio je tačku na ovu utakmicu. Prelomni trenutak se desio u drugom delu pri rezultatu 1-1, kada je Marković izašao sam ispred golmana Obezbeđenja, ali nije uspeo da ga savlada. U sledećem minutu primili su gol, da bi Nikola Bukumirović svojim trinaestim golom na turniru u 28 minutu doneo novo Superfinale svojoj ekipi.\nZa sledeći vikend najavljuju se ekipe u muškoj konkurenciji koje predstavljaju svoje gradove: NIŠ, KRAGUJEVAC, ŠABAC, ZRENjANIN, BOR, POŽAREVAC, VRNjAČKA BANjA I SUBOTICA. Prvo će svoje kvalifikacione utakmice igrati u subotu 6. aprila, da bi baraž i polufinalne utakmice igrali u nedelju 7. aprila. Takođe, svoje baraž i utakmice polufinala igraće i dame u grupi ŽENE.\nFinale po grupama


Mitrović sa dva gola doneo pobedu Srbiji nad Litvanijom - Sport - Dnevni list Danas\nPočetna » Sport » Mitrović sa dva gola doneo pobedu Srbiji nad Litvanijom\n3Piše: Beta 14. oktobra 2019. 23.00\nFudbaleri Kosova u meču Grupe A u Prištini pobedili su Crnu Goru sa 2:0, a golove su postigli Amir Rahmani u 10. i Vedat Murići u 34. minutu.\nKosovo je ovom pobedom ostalo u trci za plasman na kontinentalni šampionat, pošto su sada treći na tabeli Grupe A s 11 bodova, jednim manje od drugoplasirane Češke.\nEvropsko prvenstvo, Fudbal\n14. oktobra 2019. u 23.17\nNema igre! Odabrana očajna Miletić Milanković loši i vise hvataju i drže rivale nego sto igraju a mladenovic kao da se plasi nema volje u igri ne igra se srcem nema karme reprezentacije!\n15. oktobra 2019. u 06.27\nKosovo-Crna gora 1:0.Pošto vas sport ne interesuje.U lepa vremena se objavljivali svi rezultati a ne neke trećerazredne reprezentacije.\n15. oktobra 2019. u 10.26\nNaš nivo fudbala nekada San Marino i Farska ostrva, danas Litvanija i Luksemburg.


Milačić: Članstvo Crne Gore u NATO-u biće kratkoročno - Sputnjik Srbija\n10:21 17 Januar 2021\n21:05 25.05.2017 Preuzmite kraći link\nAko se za nekoliko dana ispred sedišta NATO-a i zavijori crnogorska zastava, kako najavljuje generalni sekretar Jens Stoltenberg, to će biti nelegitiman i nelegalan čin, poručio je danas u Briselu čelnik organizacije „Otpor beznađu” Marko Milačić.\nNa kontrasamitu „Stop NATO 2017“ koji se održava paralelno sa samitom NATO-a, a u organizaciji nekoliko belgijskih i međunarodnih mirovnih organizacija i pokreta, Milačić je, kako je saopšteno, kazao da će „članstvo Crne Gore u NATO-u biti kratkoročno, trajaće koliko i vlast“.\nPrema njegovim rečima, članstvo u NATO-u će Crnu Goru „uvesti u zonu permanentne opasnosti, kako od strane nedemokratskih diktata i direktiva NATO-a, tako i od neprijatelja Alijanse kojih je mnogo, širom sveta“.\n„Reč je o unilateralnom širenju NATO-a na teritoriju jedne zemlje, modernizovanoj okupaciji u koordinaciji sa malom kriminogenom klikom crnogorskih zvaničnika, pa ovde nije reč o ulasku Crne Gore u NATO, već NATO-a u Crnu Goru“, kazao je Milačić.\nOn je rekao da „odluka crnogorskog poluparlamenta nije validna“ i „nije volja građana izražena na referendumu, uprkos činjenici da njih 84 odsto želi referendum“.\nMilačić je, govoreći o benefitima neutralnosti, kazao da je to, u eri opasnih geopolitičkih zaoštravanja „jedini spoljnopolitički put koji nudi dugoročnu stabilnost i ekonomski prosperitet, kao i bezbednost, što je očigledno prostim upoređivanjem terorističkih napada“.


Ljajić: Srbiju ove godine posetilo 3,1 miliona turista | Nova Ekonomija\nLjajić: Srbiju ove godine posetilo 3,1 miliona turista\n29.12.2017. 09:13 RTS 0\nMinistar trgovine i turizma Rasim Ljajić kaže za RTS da je ovo godina procvata kada govorimo o turskim kompanijama koje su došle u Srbiju. Napominje da će u prva četiri meseca naredne godine biti otvorene nove fabrike u Žitorađi, Požarevcu, Kragujevcu i Mladenovcu. Ove godine Srbiju je posetilo 3,1 miliona turista.\n"U nominalnim iznosima nije tačno da je najviše investicija iz Turske, već iz zapadnoevropskih zemalja. Međutim, ovo je godina procvata kada govorimo o turskim kompanijama koje su došle u Srbiju i svaka od turskih kompanija se odlučila za proširenje proizvodnje u Srbiji. Najviše ih ima u tekstilnoj industriji, ali i drugim granama", napominje Ljajić.\n"Kada se završi auto-put, stizaće se iz Niša do Istanbula za pet, šest sati. Verujem da će naredna godina biti bar jednako uspešna kao ova", dodaje ministar.


AMADA Grupacija - AMADA EU\nGrupacija AMADA je svetski lider u proizvodnji mašina za obradu čelika. Osnovana 1946. godine od strane Isamu AMADA-e, japanska grupa je zauzela jedinstvenu poziciju u industriji. AMADA ne samo da proizvodi alatne mašine, već takođe osmišljava i predlaže tehnološka rešenja koja podržavaju konkurentnu prednost svojih kupaca. Sa preko 70 godina aktivnosti i iskustva i više od 90 kompanija, AMADA predstavlja tehnologiju i pouzdanost.\nAMADA Grupacija ima nekih 90 kompanija uključujući i prodajne ogranke, proizvodne pogone i firme u koje investira i ima preko 8000 zaposlenih širom sveta. Grupacija je prisutna u Evropi preko 40 godina.\nSAJAM PRECIZNE TEHNOLOGIJE OBRADE PLOČASTOG METALA\nSajam Precizne Tehnologije Obrade Pločastog Metala je ogledanje otvoreno za sve AMADA klijente širom sveta, radi promocije tehnološkog napretka u obradi pločastog metala.\nNAŠA PODRUČJA DELATNOSTI\nAMADA Grupacija je prisutna na pet kontinenata. Sa oko 40 distribucionih podružnica i raznim proizvodnim pogonima širom sveta, AMADA je internacionalna kompanija bliska svojim mušterijama.\nAMADA Grupa je uvek stavljala zaštitu životne sredine kao prioritet, a sa svojim kupcima, društvom i svetom se angažuje sa proizvodnjom koja je ekološki svesna.\nNaši finansijski rezultati, ljudi i ciljevi za naredne godine. Pregledajte godišnje izveštaje AMADA grupe.


Anđelković: Vrata dijaloga se otvaraju samo ako se izvrši pritisak na Prištinu - Kosovo Online\n12. Jun 2021. • 12:05\nAnđelković je naglasio da se, ukoliko bude izvršen ozbiljan pritisak na Prištinu da "počne normalno da se ponaša", može očekivati dogovor oko modela za nastavak dijaloga Beograda i Prištine.\nOn je rekao da je uvek teško reći šta može da proizađe iz susreta dve strane od kojih jedna, kako kaže, namerava da se dogovara, a to je Beograd, a druga, Priština, po pravilu sve sabotira, osim ako na nju ne izvrše pritisak mentori.\n"Ovo sada nije runda pregovora gde će se nešto dogovarati, već usaglasiti kako dalje", rekao je Anđelković.\nDodao je da do sada nije moglo da se ide dalje, jer Priština nije htela da realizuje ono što je Briselskim sporazumom preuzela na sebe, dok je sa druge strane, uslov Beograda da nema novih pregovora dok se ne realizuje sve što je dogovoreno.\n"Ako albanski predstavnici dođu u Brisel da ponove staru priču da samo pričaju o statusu i da nisu spremni da formiraju Zajednicu srpskih opština, imaćemo zastoj i nećemo imati uskoro nastavak pregovora. Ukoliko su bili izloženi adekvatnom pritisku Brisela i još više Vašingtona i dođu da pričaju kako da formiraju ZSO, onda se otvaraju vrata za dijalog o nekim novim temama", kaže Anđelković.\nPrema njegovim rečima, Srbija je u mnogo boljoj poziciji nego što je bila pre pet ili deset godina, dodajući da je Srbija ojačala i da se svet promenio, te da su danas Rusija i Kina mnogo snažnije nego što su nekada bile.\n"Ako smo odbili da prihvatimo otmicu Kosova 2008. godine i ako je srpski narod u celini uspeo da se u najtežim vremenima 90-ih godina izbori za stvaranje Republike Srpske onda bi bilo neshvatljivo da danas dignemo ruke od odbrane Kosova", rekao je Anđelković.\nIstakao je da Srbija sada ima mnogo više manevarskog prostora nego u prošlosti i da može da brani Kosovo.\n"To znaju i naši zapadni takozvani prijatelji, koji su zapravo naši skriveni oponenti koji nam Kosovo otimaju. Oni vrše pritisak na Beograd na razne načine kako bi nas demoralisali. Njima je cilj da se uplašimo i dignemo ruke od svojih interesa, ali mi racionalno gledano nemamo razloga tako nešto da uradimo jer svi argumenti nama idu u prilog", naglasio je Anđelković.\nIzjavu izaslanika Evropske unije za dijalog Beograda i Prištine Miroslava Lajčaka da učesnici u nastavku dijaloga sami odlučuju o parametrima, agendi i ishodu kojim se ide u tim razgovorima, a da je EU posrednik koji samo osigurava da dogovor bude u skladu sa evropskim vrednostima, Anđelković ocenjuje kao "vrlo drsku" i ističe da EU nije samo posmatrač, već garant realizacije dogovorenog.\n"Ona nije puki medijator, već neko ko je učestvovao u pregovorima da svojim kredibilitetom podrži realizaciju onoga što je usaglašeno. Kada Lajčak kaže da će da prepuste stranama da se same dogovore, on prebacuje odgovornost na druge", rekao je Anđelković.\nKomentarišući najavu da će se, ukoliko na sastanku u Briselu bude nekih problema, sastati potpredsednik Evropske komisije Đuzep Borelj i predsednik SAD Džo Bajden, Anđelković kaže da je to ponovo u funkciji pritiska na Srbiju.\n"Taj sastanak bi imao smisla ako bi jasno rekli ’ako strane koje su se dogovorile u Briselu pre sedam, osam godina ne realizuju ono što su se dogovorile, onda ćemo se sastati da vidimo ko je kriv i da izvršimo na njega pritisak’. Ali, oni to ne kažu već ponovo sve posmatraju apstraktno kao da se ne zna ko je kriv, a ovde je vrlo jasno - krivi su Albanci", naglasio je Anđelković.\nDodao je da su samim tim što ih i dalje podržavaju i nisu spremni ništa da preduzmu krivi i predstavnici EU i Vašingtona koji, kako kaže, na taj način učestvuju u varanju Srbije.\nNa pitanje kako vidi rešavanje kosovskog pitanja, imajući u vidu pritiske koji se vrše na Srbiju, Anđelković je rekao da će na Srbiju biti pritisaka kao što ih je bilo i devedesetih i dvehiljaditih godina, te istakao da mi na te pritiske nemamo pravo da reagujemo defetistički i da moramo da branimo svoje nacionalne interese.\n"Nismo popustili ni ranije, nema razloga da popustimo ni sada kada smo u boljoj poziciji", rekao je Anđelković.\nNjegovo mišljenje je da je teško sada reći šta je fer rešenje, da li je to podela Kosova ili neka vrsta modela gde bi Srbi funkcionisali separatno od Prištine.\n"Ako se nađe modus vivendi te vrste ili se izvrši podela Kosova na fer način, onda je to kompromis, ali kompromis nije da dignemo ruke od celog Kosova i da nam pri tome ne ponude ni isti odnos kakav Zapad ima prema Albancima, kada je reč o Republici Srpskoj", zaključio je Anđelković.\nDragomir Anđelković analiticari pregovarački tim Briselski dijalog pritisak EU Vašington


ПОКУШАЈ ДА СЕ У ЕВРОПИ СТВОРИ ВЕЛИКА АЛБАНИЈА НЕДОПУСТИВ - Јадовно 1941. - КУЛТУРА СЈЕЋАЊА\nObjavljeno: 27 marta, 2015\nPOKUŠAJ DA SE U EVROPI STVORI VELIKA ALBANIJA NEDOPUSTIV\nFederika Mogerini i Tomislav Nikolić\nPredsjednik Srbije Tomislav Nikolić izjavio je na sastanku sa visokim predstavnikom EU za spoljnu politiku i bezbjednost Federikom Mogerini da je pokušaj da se u Evropi stvori “Velika Albanija” nedopustiv i upozorio da je Priština potpuno blokirala primjenu briselskog sporazuma.\n“Pred našim očima stvara se `Velika Albanija`. Albanski predstavnici dolaze u Srbiju i bez ikakvih posledica provociraju. Zamislite šta bi se desilo kada bi mi počeli da stvaramo zajedničke institucije sa Republikom Srpskom. Pokušaj da se stvori velika albanska država u Evropi je nedopustiv”, rekao je Nikolić.\nOn je upozorio da je Priština u potpunosti blokirala primjenu briselskog sporazuma i da je uloga EU u tom procesu veoma važna, saopšteno je iz kabineta predsjednika Srbije.\n“Imam utisak da se nalazimo u kritičnoj fazi. Radimo sve što se od nas očekuje, a poglavlja još nisu otvorena, iako je prošlo dosta vremena od kada je skrining završen”, rekao je Nikolić.\nOn je dodao da će sve to usloviti da građani prestanu da vjeruju u evropsku perspektivu.\n“Ukoliko se od Srbije očekuje da čeka još deset godina, a malo po malo se utvrđuje kosovska nezavisnost, dok je ekonomska situacija sve teža i teža, građani Srbije će prestati da veruju u perspektivu ulaska u EU”, naglasio je Nikolić.\nGovoreći o ukrajinskoj krizi predsjednik Srbije je ponovio da se Srbija zalaže za teritorijalnu cjelovitost svake zemlje dok je usklađivanje spoljne politike Beograda sa politikom EU, naročito kada je riječ o uvođenju sankcija Ruskoj Federaciji – neprihvatljivo.\n“Mi smo bili bombardovani zato što smo se zalagali za celovitost svoje zemlje, i zato razumemo težnju da se sačuva teritorijalni integritet”, podvukao je Nikolić.\nVisoki predstavnik EU za spoljnu politiku i bezbjednost Federika Mogerini naglasila je da je za EU neprihvatljivo stvaranje “Velike Albanije”.\nOna se osvrnula na naslove u prištinskim medijima koji su objavili da je u Prištini govorila o dvije suverene države, rekavši da je u istoj rečenici naglasila i to da pet članica EU nije priznalo nezavisnost Kosova.\nŠto se tiče usaglašavanja spoljne politike Srbije sa EU i pitanje uvođenja sankcija Rusiji, Mogerinijeva je rekla da “EU ne može Srbiji ništa da nametne”.\nOna je pružila uvjeravanje predsjedniku Nikoliću da ne postoje novi uslovi za članstvo Srbije u EU, ali da postoji zahtjev da se postignu rezultati u “razumnoj normalizaciji odnosa Beograda i Prištine”.


Bosanski kulturni centar Tuzlanskog kantona - BKC TK: U februarskom programu dvije izložbe i dvije promocije knjiga\nFebruarski program otvorit će Izložba fotrografija 4. Izbora najbolje sportske fotografije BiH „Tomislav Trojak“, na kojoj će biti predstavljeno 50 fotografija nastalih na sportskim borilištima širom Bosne I Hercegovine.\nProglašenje pobjednika Izbora najbolje sportske fotografije BiH je 12. februara/veljače u 18 sati u Velikoj galeriji Bosanskog kulturnog centra TK, gdje će izložba biti postavljena do otvaranja "Izložbe sveremene fotografije", koju organizuje Asocijacija za umjetničku fotografiju BiH, a čije je otvaranje zakazano za 18. februar/veljače.\nPrva od više dogovorenih promocija knjiga u 2021. godini je promociija bh. izdanja knjige njemačkog historičara i bankara Benedikta Koehlera, “Rani islam i početak kapitalizma”, koju je preveo i priredio Resul Mehmedović, publicista i prevodilac nekoliko knjiga iz oblasti ekonomije i historije islamske kulture i civilizacije. Promocija ove knjige održat će se u Plavoj Sali BKC TK-a 19. februara/veljače sa početkom u 18 sati.\nPromocija knjige poezije “Zaleđeni uzdah”, profesorice Amre Mujezinović iz Živinica, zatvara februarski program događaja u tuzlanskom BKC-u, a zakazana je za 26. februar/veljače, također u Plavoj sali.\nViše o događajima, koji će biti organizovani u skladu sa aktuelnim higijensko-epidemiološkim mjerama koje se odnose na zatvoreni prostor, posjetitelji će moći saznati u blagovremenim najavama svakog od četiri februarska događaja na web stranici i stranicama/profilima koje BKC TK koristi na društvenim mrežama.


Jeremić: Bugarski veto Severnoj Makedoniji je tragična poruka regionu - Jutarnje.rs\nJeremić: Bugarski veto Severnoj Makedoniji je tragična poruka regionu\nPredsednik Narodne stranke Vuk Jeremić izjavio je danas da je bugarski veto na put Severne Makedonije ka EU „skandalozan“ i da bi mogao da ima posledice na evropske integracije celog regiona, i pozvao EU da podrži južnog suseda Srbije u tom procesu.\n„Severna Makedonija je zarad obećanja o evropskoj budućnosti, na insistiranje Grčke, pristala da promeni čak i naziv države, a sada joj Bugarska traži da se ponizi tako što će se saglasiti sa tvrdnjom da njoj ima da zahvali za svoj jezik i kulturu. To je dramatična poruka koja bi mogla da u velikoj meri relativizuje evropsku mantru o dobrosusedskim odnosima“, rekao je Jeremić na sesiji Varšavskog bezbednosnog foruma „Strateški rivalitet? EU, Rusija i Kina na Zapadnom Balkanu“, održanoj video konferencijskom vezom.\n„Sada bi protivnici evropskog puta Srbije mogli da kažu ’pogledajte šta se dogodilo Makedoncima, koji su zbog Grčke promenili ime države, da bi ih potom dočekao još teži zahtev od Bugarske, tako će se dogoditi i nama ako zarad EU popustimo na Kosovu i Metohiji – ispostaviće nam nove zahteve u vezi sa Bosnom i Hercegovinom’“, dodao je Jeremić.\nJeremić, koji je i bivši ministar spoljnih poslova Srbije i predsednik Generalne skupštine UN, rekao je da je Srbija „zaglavljena na putu ka EU“ i da tu neće biti pomaka napred dok su na vlasti Aleksandar Vučić i njegova Srpska napredna stranka.\n„Srbija danas nazaduje u poštovanju ljudskih prava i borbi protiv korupcije i više nije država sa demokratskim poretkom. To ne tvrdim ja, već ugledne međunarodne organizacije koje prate stanje demokratije u svetu, poput Fridom hausa, koji je Srbiju svrstao u hibridne režime. Prvi put od pada Slobodana Miloševića sa vlasti se ne možemo pohvaliti statusom ‘slobodne zemlje’“, naveo je Jeremić.\n„Srbija je danas jedina država u regionu koja nema opoziciju u parlamentu, a u Evropi je takvo stanje još samo u Belorusiji. Vučić ima većinu od više od 90 odsto poslanika u parlamentu, ali nažalost i dalje dobija čestitke od pojedinih evropskih lidera“, rekao je Jeremić.\nNa pitanje „da li Kina svojom inicijativom ’17 plus jedan’ prema državama srednje i istočne Evrope pokušava da podeli Stari kontinent”, Jeremić je odgovorio da „geopolitika nije dobrotvorna delatnost“.\n„Gledajući iz perspektive Kine, jednostavnije je imati odnose sa pojedinačnim državama nego sa celom EU, i ne bi trebalo kriviti Kinu što se tako ponaša. Na Evropi je da povuče kontra-potez u toj šahovskoj partiji i pokaže da je evropski front jedinstven. Na Kini je da pokuša, a na Evropi da odgovori“, zaključio je Jeremić.\nPrethodni tekstTramp objavio veliku pobedu u Nevadi i izneo dokaze\nSledeći tekstPljačka godine: Kupila pola Fruške gore “za sebe i porodicu”


Da li Srbija i Rusija cekaju Americki napad na Iran ?! | Forum Krstarice\n29.02.2008 u 09.54 - Da li Srbija i Rusija cekaju Americki napad na Iran ?!\n29.02.2008 u 09.57 - Da li Srbija i Rusija cekaju Americki napad na Iran ?!\n29.02.2008 u 09.58 - Da li Srbija i Rusija cekaju Americki napad na Iran ?!\n29.02.2008 u 09.59 - Da li Srbija i Rusija cekaju Americki napad na Iran ?!\n29.02.2008 u 10.01 - Da li Srbija i Rusija cekaju Americki napad na Iran ?!\n29.02.2008 u 10.02 - Da li Srbija i Rusija cekaju Americki napad na Iran ?!\n29.02.2008 u 10.03 - Da li Srbija i Rusija cekaju Americki napad na Iran ?!\n29.02.2008 u 10.05 - Da li Srbija i Rusija cekaju Americki napad na Iran ?!\n29.02.2008 u 10.07 - Da li Srbija i Rusija cekaju Americki napad na Iran ?!\n29.02.2008 u 10.09 - Da li Srbija i Rusija cekaju Americki napad na Iran ?!\n29.02.2008 u 10.10 - Da li Srbija i Rusija cekaju Americki napad na Iran ?!\n29.02.2008 u 10.12 - Da li Srbija i Rusija cekaju Americki napad na Iran ?!\n29.02.2008 u 10.15 - Da li Srbija i Rusija cekaju Americki napad na Iran ?!\n29.02.2008 u 10.19 - Da li Srbija i Rusija cekaju Americki napad na Iran ?!\n29.02.2008 u 10.21 - Da li Srbija i Rusija cekaju Americki napad na Iran ?!\n29.02.2008 u 10.25 - Da li Srbija i Rusija cekaju Americki napad na Iran ?!\n29.02.2008 u 10.35 - Da li Srbija i Rusija cekaju Americki napad na Iran ?!\n29.02.2008 u 10.41 - Da li Srbija i Rusija cekaju Americki napad na Iran ?!\n29.02.2008 u 10.45 - Da li Srbija i Rusija cekaju Americki napad na Iran ?!


Guardian Angel je novi dodatak platformi za online trgovanje. Ovaj automatizovani profesionalni sistem Vam omogućava da primate obaveštenja dok trgujete, pomažući Vam da pratite i poboljšate svoj učinak u trgovanju.\nOvaj inovativni alat Vam daje povratne informacije u vezi Vašeg trgovanja u realnom vremenu u skladu sa Vašim prioritetima i investicionim ciljevima.\nObaveštenja o najvećim trendovima u globalnim finansijama – u realnom vremenu i na više jezika.\nAutomatske povratne informacije za svaku Vašu trgovinu i promene tržišnog sentimenta (na primer Margin Call, Stop Out).\nUkupni napredak u trgovanju i analiza, samo u trgovanju sa realnim novcem.\nPreuzmite ga sada kako biste odmah krenuli da ga koristite!


► Sporazum bolji od nesporazuma\nGAZIVODE: Veliki problem i veliki ulog\nNema sumnje da će se o sporazumu još mnogo pisati i pričati, međutim, jedno je izvesno, u nedelji koja je usledila nakon potpisivanja sporazuma u Vašingtonu stiče se utisak da se Brisel trgao iz stanja letargije i da Lajčak želi da se pregovori vrate pod okrilje Evropske unije\nViše od dvadeset godina posle ratnog konflikta i trinaest godina od samoproklamovane nezavisnosti Kosova (i Metohije), Srbija je nakon Briselskog sporazuma u Beloj kući potpisala sporazum u kojem je samo jedan potpis, uz garanciju ispunjenja svega što je potpisao predsednik SAD.\nIako su mnogi očekivali da će se na agendi Bele kuće naći bar nagoveštaj obostranog priznanja Beograda i Prištine, to se nije desilo. Javnost je samo obaveštena da je postojala želja domaćina da se potpisivanjem sporazuma praktično obe strane obavežu da će se u perspektivi obostrano priznati.\nNakon više nedelja možemo, sada već hladne glave, analizirati sporazum za koji će mnogi reći da je predsednik Tramp u svom maniru “ukrao šou” i naše “sitne” i većini Amerikanaca potpuno nejasne razmirice prebacio na globalno političko polje, neočekivano uključivši i Bliski istok.\nVELIKA IGRA I MI: Imajući u vidu da je zvanični domaćin sastanka bio savetnik predsednika za nacionalnu bezbednost Robert O’Brajan i da su se sastanci odvijali u Savetu za nacionalnu bezbednost (NSC), moglo se očekivati da će se pored ekonomskih tema pokrenuti i političke. I baš kao što je predsednik Tramp uspeo da SAD izvuče iz brojnih sukoba širom sveta, a istovremeno da se zaglavi u sukobima podeljenog američkog društva, tako je i ekonomski deo Vašingtonskog sporazuma ostao u senci velike igre koja se trenutno igra na Bliskom istoku.\nA da se na Bliskom istoku igra velika igra i da dolazi do istorijskih promena u odnosu arapskog sveta prema Izraelu, moglo se lako naslutiti iz sporazuma koji su pod patronatom Vašingtona nedavno potpisali Ujedinjeni Arapski Emirati i Izrael. Ukoliko se taj sporazum posmatrao kao usamljeni primer, nakon sporazuma koju su potpisale delegacije Srbije i Kosova kristalno je jasno da aktuelna administracija Bele kuće izuzetno pažljivo vodi pripreme i na kraju pristupa realizaciji.\nZahvaljujući agresivnom iranskom uticaju u regionu, odnos dela arapskih zemalja prema Izraelu definitivno se menja. Usledio je novi sporazum Bahreina, dozvola Saudijske Arabije izraelskoj avio-kompaniji da preleće tu zalivsku zemlju, a u narednom periodu mogu se očekivati slični sporazumi sa Omanom i Sudanom.\nČini se da su se igrom slučaja i Beograd i Priština našli u situaciji da učestvuju u efikasnoj diplomatskoj akciji koju izvodi tim predsednika Trampa. Odluka da Srbija premesti svoju ambasadu u Jerusalim, kao i da vojno i političko krilo Hezbolaha proglasi terorističkom organizacijom, predstavlja neočekivani rezultat sastanka koji je trebao da bude fokusiran uglavnom na bilateralni dogovor iz oblasti ekonomske saradnje.\nZašto je taj deo sporazuma, zapravo, bio ulaznica u Ovalni kabinet, nije jednostavno objasniti, pogotovo što Srbija nije uticajna u tom delu sveta, a Kosovo još manje. Međutim, očigledno je administracija predsednika Trampa procenila da bi seljenje ambasade Srbije, uz obostrano priznanje i otvaranje ambasade u Jerusalimu “muslimanske države” Kosovo, bio očigledan signal, kako Izraelu tako i uticajnoj populaciji jevrejskih glasača u SAD, da se bliskoistočni problemi rešavaju, bez namere da se stane.\nIstini za volju, i reakcija premijera Izraela Netanjahua bila je euforična, pre svega zbog Kosova. Koliko Srbiju može da košta taj deo sporazuma, već smo videli. Izrael je priznao Kosovo, ali koju cenu će platiti Kosovo imajući u vidu da ga je većina zemalja Islamske konferencije priznala i da postoje nagoveštaji povlačenja priznanja, tek ćemo da vidimo.\nDa li je Srbija zaista ugrozila svoju bezbednost time što je pored vojnog i političko krilo Hezbolaha proglasila terorističkom organizacijom? Trudim se da razumem one koji tvrde da jeste i da će se zbog toga pokrenuti terorističke aktivnosti protiv Srbije, ali ukoliko je ta teza korektna, onda je izvesno da i politički deo zajedno s vojnim krilom Hezbolaha u biti predstavlja terorističku organizaciju i ništa drugo.\nDok se u SAD društvo polarizuje, čak i do nivoa fizičkih sukoba, i dok demokrate svoju snagu usmeravaju uglavnom na kritiku, Tramp posvećeno radi i predstavlja se kao čovek rešenja, ali i kao zahvalni partner. Nema sumnje da će do prve nedelje novembra Tramp prirediti još iznenađenja, koja će biti interesantna ne samo američkim glasačima već i međunarodnoj zajednici.\nŠAHISTI I KIBICERI: A da li je Srbija u Ovalnom kabinetu rešila bar mali deo nagomilanih problema ili je samo poslužila predsedniku Trampu u njegovoj kampanji? Naravno da je svaki sporazum podložan kritici, ali uloga kibicera mnogo je zahvalnija od uloge šahiste koji sedi za stolom i snosi posledice svojih poteza. Ipak, summa summarum Srbija je potpisala sporazum koji je svakako bolji od nesporazuma.\nPočnimo redom; iako je Srbija prošle godine potpisala obavezu da učestvuje u izgradnji auto-puta Niš – Priština, da otvori avio-liniju Beograd – Priština, kao i da investira u kvalitetniju železničku infrastrukturu, sve tri stavke našle su se u novopotpisanom sporazumu, ali ovog puta sa mnogo jačom garancijom i u prisustvu predsednika SAD.\nKad se prvi put pojavila vest da će Srbija učestvovati u izgradnji auto-puta Beograd – Priština, a to se desilo u vreme predizborne kampanje za predsednika Srbije, jedan od kandidata je, nošen emocijama i u ubeđenju da je neophodno pojačati predizbornu nacionalnu retoriku, u Nišu izjavio da Vučić planira izgradnju auto-puta kojim će Albanci sa Kosova doći u Niš i pokupovati nekretnine. Paradoksalno je da su zbog pandemije zatvorene mnoge turističke destinacije, pa su mnogi Srbi koristili magistralni put Niš – Priština da odu na letovanje u Albaniju.\nDa, magistralni put Niš – Priština postoji više od pola veka, ali je neuslovan i samo zbog dešavanja krajem 90-ih pomenuti put je neopterećen, što ne znači da će tako i ostati kada Kosovo pristupi Malom Šengenu, što predstavlja jednu od potpisanih tačaka sporazuma. Uostalom, Kuršumlija, Prokuplje, Žitorađa, pa i Blace konačno se povezuju sa saobraćajnom kičmom Srbije, i to je dobra vest za sve u regionu.\nDa je odluka o izgradnji definitivna, dokaz je što država uveliko otkupljuje zemlju koja se nalazi na budućoj trasi auto-puta, i to uz odobravanje Topličana, koji su se možda prvi okoristili o sporazum, budući da se ovih dana isplaćuju sume o kakvim su mogli samo da sanjaju. Dakle, auto-put “Mira” je i pre nego što je počeo da se gradi doneo izvesnu korist meštanima čija se zemlja našla na trasi.\nVerovatno najvažniji deo ekonomskog sporazuma je tzv. Mali Šengen, kojem su se opirali Kosovo i Crna Gora, svako iz svog razloga. Potpisom u Beloj kući, ali i postizbornim promenama u Crnoj Gori, za očekivati je da se inicijativa koja je potpisana 2019. zaokruži i da joj, pored Srbije, Albanije, Severne Makedonije i Kosova, pristupi i Podgorica, čime se otvaraju ozbiljne perspektive za privredni razvoj, pre svih naše privrede.\nSlobodan promet ljudi, kapitala robe i usluga osnovni je postulat EU, te shodno tome teško da to predstavlja problem bilo kome na Zapadnom Balkanu.\nPotpisani sporazum obavezuje Srbiju i da sa zemljama koje kriminalizuju LGBT populaciju radi na njenoj dekriminalizaciji. Stiče se utisak da je to nesporna tačka sporazuma, s obzirom na to da niko ili gotovo niko u javnosti nije napao tu tačku, što je dokaz da se i naše društvo menja, ovoga puta nabolje.\nGAZOVODE I 5G: Značajno pitanje odnosa Beograda i Prištine uključuje jezero Gazivode, koje predstavlja najznačajniji vodozahvat za veliki deo Kosova i bez kojeg termoelektrana “Obilić” ne bi mogla da funkcioniše, čime bi bilo ugroženo snabdevanje električnom energijom mnogih potrošača na Kosovu. Uvođenje treće strane, u ovom slučaju stručnjaka iz američkog ministarstva energetike, kao i izrada stručne studije izvodljivosti daju nadu da će se to pitanje rešiti na obostrano prihvatljiv način ili da ćemo bar dobiti studiju na osnovu koje možemo staviti svoje amandmane.\nKonačno, najveća prašina se digla oko odluke da Srbija ne kupuje 5G telekomunikacione sisteme od nepouzdanih dobavljača, kao i da diversifikuje svoju nabavku energenata. I sam sam se našao među onima koji smatraju da tim tačkama nije mesto u sporazumu, ne zato što se njima kvare odnosi s Kinom i Rusijom već zato što se te stavke moraju ugraditi u Strategiju nacionalne bezbednosti, budući da su i 5G mreža i energenti bitan faktor bezbednosti zemlje. Naravno, niko nije naivan, pa da ne razume kontekst ali, sa druge strane, može li iko politički odgovoran da podržava da se kupuje nesigurna oprema i da Srbija zavisi od monopolizma samo jednog dobavljača energenata?\nO rasporedu sedenja, veličini stolice, malim stolovima, penkalu, tvitu Zaharove i ostalim “izuzetno važnim” pratećim segmentima celokupnog događaja toliko toga je već rečeno i napisano, da nema potrebe da se nešto dodaje.\nNema sumnje da će se o sporazumu još mnogo pisati i pričati, međutim, jedno je izvesno, u nedelji koja je usledila nakon potpisivanja sporazuma u Vašingtonu stiče se utisak da se Brisel trgao iz stanja letargije i da Lajčak želi da se pregovori vrate pod okrilje EU. Posle sedam godina od potpisivanja Briselskog sporazuma, opet se razgovaralo o formiranju Zajednice srpskih opština (ZSO), što je inače potpisano i garantovano u Briselu, a još uvek se ništa na tome ne radi.\nOčigledno da je agilnost Trampa dala podsticaj i administraciji EU, kojoj bi u ovom trenutku bilo od izuzetnog značaja da se nametne kao kredibilan moderator u raspetljavanju srpsko-albanskog Gordijevog čvora.\nautor: Dragan Šutanovac\tizvor: NM


Tag najbolji primeri prakse - Stranica 2 od 14\nZa kompaniju ne postoji važniji odnos od onoga sa korisnicima. Iz tog uzajamnog odnosa davanja i primanja rode se mnoge poslovne ideje, rešenja, zanimljive statistike koje nemaju cenu. Više od 9 godina u LimundoGradu pažljivo gradimo sistem u kome...\nNastavak about [CASE STUDY] Stolica, @zubarica i Limundo\nSistem ocenjivanja je izuzetno važan deo LimundoGrada. Na osnovu ocena možemo imati uvid u iskustvo, ugled i profesionalnost svakog Limundovca, kao i njegovu predanost trgovini na sajtu. Sredinom juna prošle godine uveli smo mogućnost da Limundovci, pored saradnje sa...\nNastavak about Kako Limundovci ocenjuju rad Kupindo korisničke podrške\nNastavak about Limundovci rešavaju probleme u Limundo Cafe-u\nOd kada je Limundo Cafe ponovo otvoren, tema koja je jedna od najposećenijih je Kurirske službe. U ovoj temi članovi, osim što dele iskustva, pružaju i vrlo korisne informacije i savete koji svima mogu biti od koristi. Tema je podjednako interesantna i za...\nNastavak about Troškovi slanja\nLimundoGrad najbolji primeri prakse, saveti\t14 komentara\n← Prethodno 1 2 3 … 14 Sledeće →


RTCG - Radio Televizija Crne Gore - Nacionalni javni servis :: Društvo :: "Agenda 2030 važnija nego ikad"\n28. 01. 2021. 14:40 >> 14:40 0\n"Agenda 2030 važnija nego ikad"\nPiter Lundberg preuzeo je poziciju Rezidentnog koordinatora sistema UN u Crnoj Gori od januara ove godine i u narednom periodu će koordinarti rad sistema Ujedinjenih nacija u zemlji.\n"Čast mi je što me je Generalni sekretar UN imenovao za svog predstavnika u zemlji koja aktivno doprinosi ispunjavanju Agende održivog razvoja do 2030. i koja je globalno prepoznata kao primjer efikasne saradnje sistema UN sa vladom i drugim nacionalnim partnerima", kazao je Lundberg, iskazujući uvažavanje za kontinuiranu posvećenost Crne Gore temeljnim principima iz Povelje Ujedinjenih nacija – očuvanju mira i bezbjednosti, jačanju prosperiteta i zaštiti ljudskih prava.\nLundberg je u susretima sa najvišim državnim zvaničnicima tokom prethodnog perioda naglasio snažnu opredijeljenost sistema Ujedinjenih nacija ka nastavku pružanja podrške Crnoj Gori u ostvarivanju nacionalnih prioriteta kao i u odgovoru na posljedice izazvane pandemijom KOVID-19.\n"U vrijeme kada se svijet suočava sa krizom bez presedana izazvanom pandemijom KOVID-19, Agenda održivog razvoja važnija je nego ikada. Pandemija je stvorila nove ranjivosti i produbila već postojeće, pa je kritično važno iz procesa oporavka ne budu izostavljeni oni najranjiviji, a ispunjavanje Ciljeva održivog razvoja obezbjeđuje upravo to – da niko ne nude izostavljen," istakao je Lundberg.\nLundberg je državljanin Švedske, a ima više od 25 godina iskustva u javnim, diplomatskim, humanitarnim i službama održivog razvoja. Prije stupanja na dužnost u Crnoj Gori obavljao je funkciju zamjenika humanitarnog koordinatora UN u Nigeriji.\nKao Rezidentni koordinator UN u Croj Gori, Lundberg će biti na čelu ojačanog sistema koordinacije UN, koji je globalno reformisan u okviru inicijative koju je pokrenuo Generalni sekretar UN Antonio Gutereš sa ciljem unapređenja efikasnosti UN u pružanju podrške državama članicama u ostvarivanju Agende održivog razvoja od 2030.\nDostizanje evropskih standarda primarni cilj\nVlada će formirati Fond socijalne pravde\n29. 01. 2021. 4


Edukacija iz oblasti asistivne tehnologije i ORL za zaposlene u partnerskim ustanovama – ASIQ\nEdukacija iz oblasti asistivne tehnologije i ORL za zaposlene u partnerskim ustanovama\nRadionicama iz oblasti asistivnih tehnologija i ORL, završena je aktivnost edukacije prvog nivoa, tj. obuke zaposlenih u partnerskim ustanovama projekta „Poboljšanje dostupnosti i pristupačnosti zdravstvenih i socijalnih usluga radi poboljšanja kvaliteta socijalne uključenosti za djecu i mlade sa smetnjama u razvoju “ – ASIQ.\nEdukacija iz oblasti asistivnih tehnologija održana je 28. jula 2021. godine, a iz oblasti ORL 16. avgusta 2021. godine. Prije ovoga održane su edukacije iz oblasti logopedije i senzorne integracije, pa je ovim kompletirana planirana aktivnost edukacije koja je održana online, uz učešće blizu 65 lica, a obzirom na odabrene teme i vezu sa svakodnenim obavljanjem poslova u svojim ustanovama, dosta učesnika je uzelo učešće u više termina.\nProjekt ASIQ finansira EU kroz Interreg IPA program prekogranične saradnje Hrvatska-Bosna i Hercegovina-Crna Gora 2014-2020, traje od 1. jula 2020. do 31. decembra 2021. godine, ukupna vrijednost mu je 575. 122,00 EUR, a Gradska razvojna agencija Banja Luka je vodeći partner projekta.\nPodijelite preko Facebooka\nPodijelite preko Twittera\nPodijelite preko Linkedina\nPodijelite preko emaila


Tamara Spaić | 01. apr 2020.\nZbog vanrednog stanja Apelacioni sud na dve nedelje odložio odlučivanje o žalbama na presudu za ubistvo Slavka Ćuruvije. Godinu dana posle prvostepene presude niko ne može da predvidi kada će biti poznata konačna odluka suda za zločin koji se dogodio pre 21 godinu\nApelacioni sud u Beogradu je, zbog vanrednog stanja i epidemiološke situacije sa novim koronavirusom, na dve nedelje odložio početak procesa u potvrđivanju presude za ubistvo Slavka Ćuruvije, novinara i vlasnika Dnevnog telegrafa i Evropljanina.\nČetvorodnevna sednica, na kojoj je trebalo da se razmotre žalbe odbrane i tužilaštva na prvostepenu presudu četvorici nekadašnjih pripadnika Državne bezbednosti, bila je zakazana za 30. mart.\nMirjana Piljić, koordinatorka Apelacionog suda za kontakte sa novinarima, rekla je za Cenzolovku da su sva suđenja prošlog petka (27. mart) odložena na dve nedelje i da će se sud ponovo oglasiti nakon isteka te dve nedelje, jer u ovom trenutku niko ne može da predvidi šta će se događati sa epidemijom.\nPet godina od početka suđenja, 21 od ubistva\nOsuđujuća presuda za ubistvo Ćuruvije doneta je 5. aprila prošle godine, samo nekoliko dana pre nego što se navršilo 20 godina od ubistva, a u prvostepenom postupku, koji je vođen pred Odeljenjem za organizovani kriminal Višeg suda u Beogradu, osuđeni su Radomir Marković, Milan Radonjić, Ratko Romić i Miroslav Kurak, ukupno na 100 godina zatvora.\nSuđenje je trajalo četiri godine, od 1. juna 2015, a ni danas, gotovo pet godina nakon toga, nije završeno jer se za eventualno potvrđivanje presude čeka odluka Apelacionog suda.\nU zatvoru se nalazi jedino Radomir Marković, presudom označen kao podstrekač na zločin, prvi čovek Resora državne bezbednosti u vreme ubistva, jer je nakon izricanja prvostepene presude i kazne od 30 godina zatvora vraćen u ćeliju gde je već izdržavao kaznu zatvora od 40 godina za ubistvo Ivana Stambolića i atentat na Vuka Draškovića u Budvi.\nU ovako složenim i obimnim slučajevima kao što je suđenje ubicama Slavka Ćuruvije procedura je dugotrajna i očekujem da će trajati nekoliko meseci. Mi se nismo žalili na presudu jer smo njom bili zadovoljni (advokat Slobodan Ružić)\nMilan Radonjić i Ratko Romić odluku Apelacionog suda čekaju u kućnom pritvoru. Radonjić je osuđen na 30 godina, a Romić na 20. Miroslav Kurak je i dalje u bekstvu, a osuđen je kao saizvršilac na 20 godina zatvora. Ništa ne ukazuje na to da država aktivno postupa po poternici koja je raspisana za Kurakom.\nNa presudu, koja je doneta preglasavanjem sudija u sudskom veću 2:1, žalili su se i branioci optuženih i tužilaštvo. Odluka sudija da u presudi egzekutore označe kao N. N. lica izazvala je i oštre reakcije javnosti, ali su reakcije novinara bile većinski pozitivne zbog činjenice da je do presude ipak došlo. Nijedan drugi slučaj ubistva novinara nije do sada rešen.\nSudija Bojana Paunović je od 2010. godine krivičar u apelaciji, a od 2015. godine je članica Posebnog odeljenja za organizovani kriminal.\nŠto se tiče same sednice na kojoj će biti razmotrene žalbe na presudu, Mirjana Piljić je za Cenzolovku objasnila da će ona početi izlaganjem sudije izvestioca, odnosno čitanjem presude. Nakon toga sledi izlaganje svih koji su se na presudu žalili, odnosno obrazlaganje žalbi.\n„Ovaj prvi deo je javan, a o tome da li će pretres biti javan ili ne odlučuje sud. Najčešća situacija je da se pretres otvori za javnost. Presude po okončanju pretresa postaju javne kada se ekspeduju iz suda, jer se to razlikuje od presuda u prvostepenom postupku, gde se presude čitaju na kraju suđenja“, objasnila je Piljić.\nRužić: Procedura može trajati nekoliko meseci\nAdvokat Slobodan Ružić, pravni zastupnik dece ubijenog novinara, Radeta i Jelene Ćuruvije, kaže za Cenzolovku da očekuje da će proces pred Apelacionim sudom trajati nekoliko meseci.\n„U ovako složenim i obimnim slučajevima kao što je suđenje ubicama Slavka Ćuruvije procedura je dugotrajna i očekujem da će trajati nekoliko meseci. Mi se nismo žalili na presudu jer smo njom bili zadovoljni. Oštećeni i ja kao njihov zastupnik nemamo prava da učestvujemo u procesu i možemo samo da ga pratimo kao publika“, rekao je advokat Ružić.\nApelacioni sud ima nekoliko opcija – može da potvrdi presudu u istom obliku kao što ju je doneo prvostepeni sud, ali može i da je preinači, da je smanji, da je poveća, ili da oslobodi okrivljene.\nUkoliko Apelacioni sud potvrdi ili preinači presudu, ona istog trenutka postaje pravosnažna i njeno izvršenje se ne odlaže. To znači da osuđeni, u ovom slučaju Romić i Radonjić, iz kućnog pritvora istog trenutka idu u zatvor.\nCvijić: Nema istrage protiv Kuraka\nPoternica za Miroslavom Kurakom je na snazi i ne mora ponovo da se raspisuje, međutim – javnost zasad nema osnova da veruje da će policija u nekom doglednom periodu uraditi posao koji se od nje očekuje.\nNovinar NIN-a Vuk Cvijić, koji godinama istražuje kriminalizovane službe bezbednosti, tvrdi za Cenzolovku da policija ne vodi istragu koja bi dovela Kuraka u zatvor.\n„Iako se za mnogo manje kriminalce nego što je to Kurak aktivno radi na pronalaženju i privođenju, u ovom slučaju se ne vodi ciljana istraga protiv njega. Trebalo bi da to radi policija“, kaže Cvijić.\nSva je prilika da Kurak za svoju slobodu može da zahvali veoma jakim vezama sa onim što se uobičajeno zove „duboka država“ a podrazumeva neformalne i duboko kriminalizovane centre moći.\nOsuđujuća presuda za ubistvo Ćuruvije doneta je 5. aprila prošle godine. Osuđeni su Radomir Marković, Milan Radonjić, Ratko Romić i Miroslav Kurak, ukupno na 100 godina zatvora\nCvijić podseća da je Kurak bio blizak saradnik Branka Crnog, nekadašnjeg zamenika Radeta Markovića koji je bio zadužen za sve operacije tajne policije kao „mozak svih operacija“, kao i da je Crni sada član Glavnog odbora SNS i „čest gost u Kraljice Ane“, odnosno u sedištu BIA.\nCvijić napominje i da je u svojim istraživanjima došao do saznanja da je Branko Crni čak bio viđen za ponovno aktiviranje, ali je to sprečeno pritiscima i upozorenjima iz inostranstva.\nTokom celog prvostepenog suđenja za ubistvo Slavka Ćuruvije bili su veoma vidljivi pritisci i opstrukcije koji su dolazili iz redova nereformisane tajne službe. Bivši članovi Državne bezbednosti obolevali su od iznenadne „amnezije“ kada su dovođeni na suđenje u svojstvu svedoka.\nNovinar Vuk Cvijić kaže za Cenzolovku da je Kurak poslednji put lociran u Africi, na granici Zimbabvea, gde je vodio safari ture, kao i da postoje podaci da se čuo sa majorom Draganom Filipovićem (major Fića) koji je dolazio iz Šangaja u Beograd u decembru 2015, baš neposredno pre nego što su pripadnici DB-a počeli da obolevaju od amnezije na suđenju za ubistvo Ćuruvije.\nTakođe, Kurakova porodica je često viđana na letovima između Beograda i Kipra, gde je njegova supruga držala restoran. Sve to upućuje da do Kuraka nije tako teško doći, kao što to izgleda na osnovu činjenice da je godinama nedostupan ruci pravde.\nOdlukama apelacije deo krunskih dokaza nije odbačen\nOčekivanja novinarske i šire javnosti od Apelacionog suda su velika. Zasad jedina presuda za ubistvo novinara, iza kog je dokazano stajala država, nalazi se u rukama suda koji je do sada u dva slučaja pomogao da se suđenje ubicama dovede do osuđujuće presude.\nDa nije bilo odluka Apelacionog suda, deo krunskih i verovatno najvažnijih dokaza bio bi odbačen. Reč je o trakama sa podacima sa baznih stanica kojima je nepobitno potvrđeno prisustvo optuženih na mestu ubistva, odnosno u njegovoj blizini.\nSlavko Ćuruvija je ubijen 11. aprila 1999. godine zbog, kako se navodi u optužnici, „javnog istupanja u zemlji i inostranstvu i kritike nosilaca političke vlasti, mogućnosti da utiče na javno mnjenje i delovanje opozicionih društvenih snaga, radi očuvanja postojeće vlasti“.\nApelacioni sud Koronavirus Slavko Ćuruvija Suđenje za ubistvo Slavka Ćuruvije\n← NDNV: Zaključak Vlade Srbije je pokušaj uvođenja cenzure i orvelovske fikcije\nSlavko Ćuruvija fondacija: Vlada ne sme da ograničava novinarska istraživanja, kao ni društveni dijalog o pandemiji →


Direktne strane investicije do kraja godine mogu da dostignu 2,5 milijardi evra\nMinistar finansija u Vladi Republike Srbije Mlađan Dinkić izrazio je sinoć uverenje da će direktne strane investicije u Srbiji do kraja godine dostići približno 2,5 milijardi evra, od čega će privatizacioni prihodi iznositi najmanje 1,3 milijarde evra.\nDinkić je gostujući na Radio-televiziji Srbije precizirao da Vlada planira da u 2006. godini od privatizacionih prihoda izdvoji približno 400 miliona evra za projekte u Nacionalnom investicionom planu, a u 2007. godini oko 1,1 milijardu evra. (pogledajte )\nOn je naglasio da je plan ulaganja u pomenuti plan dobio podršku Međunarodnog monetarnog fonda (MMF) i naveo da se od prodaje mešovitog srpsko-austrijskog preduzeća "Mobi 63" očekuje privatizacioni prihod od najmanje 800 miliona evra, a od prodaje Vojvođanske i Panonske banke oko 500 miliona evra.\nMinistar je objasnio da će, ukoliko ti privatizacioni prihodi premaše očekivane iznose, višak biti iskorišćen za prevremenu otplatu spoljnih dugova. Vlada bi trebalo da usvoji Nacionalni investicioni plan krajem avgusta, dok bi početkom septembra o njemu trebalo da raspravlja Skupštine Srbije, najavio je Dinkić. Prema njegovim rečima, osnovni cilj ovog plana je da se poveća stopa zaposlenosti i obezbedi dugoročni rast BDP-a od najmanje 7 odsto godišnje.\nDinkić je nagovestio da će ministarstva za kapitalne investicije i finansija uskoro predložiti Vladi da preduzeće "JAT Airways" bude ponuđeno stranom partneru na upravljanje, uz uslov da investira u kupovinu novih aviona. "JAT" nema sopstvenih sredstava da kupuje nove avione, niti ih ima država, i zato će ova dva ministarstva uputiti predlog Vladi da bude dat na upravljanje nekoj renomiranoj svetskoj kompaniji, objasnio je ministar.\nUslov je da ta kompanija investira u kupovinu novih aviona, ukazao je Dinkić i dodao da bi na taj način "JAT" ostao nacionalna kompanija, uz podelu profita i zajedničko ulaganje. On je istakao da predstavnici Vlade već nekoliko meseci intenzivno pregovaraju s najvećim evropskim i svetskim kompanijama o ulaganju u nove grinfild projekte u energetici Srbije.\nKad je reč o “Telekomu Srbije", Dinkić je ocenio da za sada nema razloga da se to javno preduzeće privatizuje jer posluje veoma profitabilno i izrazio očekivanje da će ta domaća kompanija uskoro izaći na druga tržišta.


U Staparskoj banji počela izgradnja arheološkog muzeja - Užicka Republika Press\nU Staparskoj banji počela izgradnja arheološkog muzeja\nNa lokalitetu Staparske banje, u kanjonu Đetinje u Užicu, počeli su radovi na izgradnji arheološkog muzeja na otvorenom Staparska gradina koji će se u narednih 11 meseci sprovoditi u okviru projekta „Novi život neolitskog nasleđa u prepoznatim prirodnim područjima od velikog značaja – NeoLIF“. Ovde će do aprila naredne godine biti izgrađen arheološki muzej, odnosno replika neolitskog naselja, jedinog ove vrste u Srbiji.\nZahvaljujući tome meštani i turisti koji se očekuju iz čitavog sveta biće u prilici da vide objekte koji su se koristili za stanovanje užičkih predaka u praistorijskim vremenima, a do kojih se došlo na osnovu rezultata istraživanja od pre nekoliko decenija na obližnjim lokalitetima Gradine.\nGradonačelnik Užica, Tihomir Petković je istakao da će ceo koncept biti zasnivan na iskustvima replika neolitskih naselja koje je i lično posetio u Austriji i Italiji, kao i gradu Tuzli koji je i partner Užica na ovom projektu. Iskoristili smo njihova pozitivna iskustva da bismo osmislili koncept koji će biti održiv i privlačan za dolazak što većeg broja posetilaca, očekuje Petković.\nBudući muzej će, pored izložbenog prostora, imati i radionice za obradu gline, kostiju kamena, onako kako se to radilo u neolitu.\nSnežana Milisavljević, menadžerka projekta je naglasila da je za ovaj projekat konsultovana stručna javnost, Arheološki institut, Narodni muzej iz Užica, dostupna arhivska građa, na osnovu koje je licencirani arhitekta, Emilija Nikolić i uradila projekat. Projekat je kandidovan za evropsku mrežu kulturnog turizma koja je inovativni pristup u interpretaciji materijalnog kulturnog nasleđa. Milisavljevićeva se nada da će imati priliku dau oktobru tekuće godine projekat predstavi stručnooj javnosti u Evropi. U narednom periodu radićemo i na tome da i ovaj naš arheološki muzej bude deo evropske mreže arheoloških muzeja na otvorenom – rekla je ona ističući da su za potrebe realizacije projekta angažovani ljudi iz užičkog kraja i Stapara koji poznaju zanate koji se odavno ne koriste u gradnji objekata. Osim toga i „građevinski“ materijal, kao što je glina, slama i sve ostalo, biće obezbeđeno upravo iz užičkog kraja.\nVrednost projekta je oko 594 000 evra od čega je oko 450 000 evra novac iz EU. Ostatak obezbeđuju grad Užice i Tuzla, a deo sredstava ulaže i Ministarstvo kulture Republike Srbije. Grad Užice obezbediće infrastrukturu, vodu i kanalizaciju na lokaciji gde se gradi arheološki muzej.\nInače, projekat zajedno realizuju Grad Užice, Grad Tuzla, Srednja umetnička škola Užice i Opština Milići, a kofinansira ga Evropska unija kroz Program prekogranične saradnje Srbija – Bosna i Hercegovina 2014 – 2020, u okviru finansijskog Instrumenta predpristupne pomoći (IPAII). Telo za ugovaranje ovog projekta je Ministarstvo finansija, Sektor za ugovaranje i finansiranje programa iz sredstava Evropske unije (CFCU).


COVID i Balkan: U BiH najviše aktivno oboljelih, a evo gdje je najveća smrtnost... - Čitaj.ba\nPočetna/Vijesti/Region/COVID i Balkan: U BiH najviše aktivno oboljelih, a evo gdje je najveća smrtnost…\nCOVID i Balkan: U BiH najviše aktivno oboljelih, a evo gdje je najveća smrtnost…\nU regionu je najveći broj aktivno oboljelih na 100 hiljada stanovnika registrovan u Bosni i Hercegovini, na drugom mjestu je Kosovo, a na trećem Albanija.\nU BiH je registrovano 200 aktivno oboljelih na 100 hiljada stanovnika, na Kosovu 178, a u Albaniji 135.\nU Crnoj Gori registrovano je 120 aktivno oboljela na 100 hiljada stanovnika, Sjevernoj Makedoniji 112, Hrvatskoj 61 i Sloveniji 23 inficirana na 100 hiljada stanovnika.\nU regionu je najveći broj oboljelih na milion stanovnika registrovan u Crnoj Gori, na drugom mjestu je Kosovo, a na trećem Sjeverna Makedonija. U Crnoj Gori registrovano je 7.805 zaraženih na milion stanovnika, na Kosovu 7.556, a u Sjevernoj Makedoniji 6.950.\nNa četvrtom mjestu je BiH sa 5.791 inficiranih na milion stanovnika, zatim slijedi Srbija sa 4.509, Albanija sa 3.335, Hrvatska 2.552 i Slovenija sa 1.413 inficiranih na milion stanovnika.\nU regionu je najveći broj hospitalizovanih na 100 hiljada stanovnika registrovan na Kosovu, na drugom mjestu je Crna Gora, a na trećem Sjeverna Makedonija. Na Kosovu je registrovano 20 hospitalizovanih na 100 hiljada stanovnika, u Crnoj Gori 17, Sjevernoj Makedoniji 15, a u Srbiji osam hospitalizovanih na 100 hiljada stanovnika. U Hrvatskoj je registrovano šest hospitalizovanih na 100 hiljada stanovnika, a u Sloveniji jedan.\nU regionu je u odnosu na broj inficiranih najveća smrtnost registrovana u Sloveniji, na drugom mjestu je Sjeverna Makedonija, a na trećem Kosovo. U Sloveniji je stopa smrtnosti 4,55 odsto, Sjevernoj Makedoniji 4,18 odsto, Kosovu 3,92, Albaniji 2,99, BiH 3,02, Srbiji 2,97. Stopa smrtnosti u Crnoj Gori je 2,07 i Hrvatskoj 1,8 odsto.\nNajviše testiranih u odnosu na milion stanovnika je u Srbiji, 134.424 na milion stanovnika, na drugom mjestu je Crna Gora sa 80.084, a na trećem mjestu Slovenija sa 77.606. Na četvrtom mjestu je Sjeverna Makedonija sa 72.097 testiranih na milion stanovnika, slijedi BiH sa 52.864, Hrvatska sa 41.967 i Albanija sa 22, 1 hiljade testiranih na milion stanovnika.


Srbima na Balkanu se ne piše dobro... Anti-srpska politika polako dobija krila! | Vestinet.rs\nPočetna AKTUELNO\tSrbima na Balkanu se ne piše dobro… Anti-srpska politika polako dobija krila!\nSrbima na Balkanu se ne piše dobro… Anti-srpska politika polako dobija krila!\n„Mislim da je veoma važno što su SAD odlučile da otvore Kancelariju za međunarodnu razvojnu pomoć za ulaganje ozbiljnih sredstava u region (zvanican naziv: Razvojna finansijska korporacija, prim. nov), pre svega u infrastrukturu, u proizvodnju i drugo.\n„Uostalom, u ovom periodu videli smo da su Crna Gora i Severna Makedonija postale punoravne članice NATO, kao što je to i Albanija.\nZnači već pola tih zemalja je deo evroatlantskih integracija. Mnoge su na putu“, rekao je Vejvoda za Glas Amerike.\nTo je ozbiljan korak i odgovor na ono što se naziva ulazak i uticaj trećih aktera, tu se pre svega misli na Rusiju, na Kinu, na Emirate i Tursku“, smatra Vejvoda.


Olakšice za poslodavce – Prezentacija javnih poziva NSZ u Vrbasu | Oko Nas\nOlakšice za poslodavce – Prezentacija javnih poziva NSZ u Vrbasu\n12/03/2019 Oko nas\nNacionalna služba za zapošljavanje i opština Vrbas predstavili su danas preduzetnicima aktivne mere zapošljavanja koje pruža NSZ, među kojima su brojni javni pozivi koji im omogućavaju razne vrste olakšica. Veliki broj malih i srednjih preduzetnika prisustvovao je ovoj prezentaciji, na kojoj su mogli da čuju ključne elemente svakog javnog poziva.\nNa evidenciji Nacionalne službe za zapošljavanje u Vrbasu, na kraju februara 2019. godine nalazilo se 4.997 nezaposlenih lica, što je za 2 odsto manje u odnosu na isti period prošle godine. Starosna struktura nezaposlenih je – mladi do 30 godina 19%, - stariji od 50 godina 31%. Obrazovna struktura: bez kvalifikacija i niskokvalifikovani – 31 %, srednje obrazovanje imaju njih – 59%, dok je visokoobrazovanih – 10%. Tokom 2018.godine zaposlilo se 1497 lica koji su bili na evidenciji NSZ Vrbas.\nPrema rečima direktorke filijale Novi Sad NSZ, Tatjane Vidović, cilj ove prezentacije je da se poslodavci u direktnom kontaktu sa predstavnicima NSZ informišu o svim javnim pozivima koji su im namenjeni. NSZ u ovoj godini ima budžet od 4 milijarde dinara, a to je veći budžet nego prošle godine. Dodatna sredstva od 550 miliona su na raspolaganju iz bužetskog fonda za podsticanje i zapošljavanje osoba sa invaliditetom. Takođe, dodatna sredstva će biti na raspolaganju iz budžeta Pokrajinske vlade, za realizaciju Pokrajinskog akcionog plana zapošljavanja i budžeta lokalnih samouprava za realizaciju Lokalnih akcionih planova zapošljavanja.\n„Želim da iskoristite ova sredstva koja su vam na raspolaganju i želim da inteziviramo saradnju u narednom periodu i da zajedničkim snagama još više smanjimo nezaposlenost i otvorimo nova radna mesta. NSZ ima dobru saradnju sa republičkim organima, sa pokrajinskom vladom ali i sa lokalnim samoupravama na teritoriji Južno bačkog okruga. Istakla bih veoma dobru saradnju sa opštinom Vrbas koja svake godine izdvaja određena sredstva u cilju smanjivanja broja nezaposlenih lica“, rekla je Vidović.\nPrisutne poslodavce pozdravio je i predsednik opštine Milan Glušac, koji je tom prilikom izrazio zadovoljstvo zbog velikog broja prisutnih poslodavaca koji su se upoznali sa merama aktivnog zapošljavanja. „Opština Vrbas iz budžeta svake godine opredeli značajan deo novca, u cilju smanjena broja nezaposlenih, a tako će biti i ove godine“, rekao je Glušac.\nPrethodni članakŠesti protesti „Jedan od 5 miliona“ u VrbasuSledeći članakDan otvorenih vrata – Prezentacija 19 fakulteta u vrbaskoj Gimnaziji


BalkanMagazin :: Hram spomenik srpsko-ruskom prijateljstvu\nHram spomenik srpsko-ruskom prijateljstvu\nponedeljak, 11. april 2016 10:04\nPrema Srbiji, srpskom narodu, godinama negujemo poseban odnos. Naši narodi imaju jake mnogovekovne duhovne veze i nadamo se da će Hram Svetog Save postati najveći spomenik rusko-srpskog prijateljstva, koje uspešno odoleva zubu vremena, kaže član UO Gaspromnjefta Aleksandar Dibalj govoreći za Novosti o donaciji za završetak svetinje na Vračaru.\nNaši narodi imaju jake mnogovekovne duhovne veze i nadamo se da će Hram Svetog Save postati najveći spomenik rusko-srpskog prijateljstva, koje uspešno odoleva zubu vremena. Iznos od četiri miliona evra, koje je ova kompanija izdvojila za završetak radova na Hramu na Vračaru, biće namenjen za tehničke radove na mozaiku kupole, ukupne površine 1.230 kvadratnih metara. Umetničko rešenje već je doneto, a predstoji izbor najboljeg izvođača radova, sa kojim će Gaspromnjeft potpisati ugovor, ističe za Novosti Aleksandar Dibalj, član Upravnog odbora kompanije Gaspromnjeft napominjući da će sva tehnička pitanja razrađivati sa srpskim i ruskim učesnicima projekta.\nPredstavnik ruske vlade kao koordinator projekta biće Rossotrudničestvo, organizacija Ministarstva spoljnih poslova Ruske Federacije. Sa srpske strane je to Glavni odbor Društva za podizanje Hrama.\nŠta vas je motivisalo da pomognete izgradnju Hrama Svetog Save u Beogradu?\nDolaskom Gaspromnjefta 2009. godine počeo je veliki program društvene podrške, koja je, između ostalog, bila usmerena i na očuvanje istorijskog nasleđa i kulture Srbije. Do sada smo uložili 32 miliona evra. Hram Svetog Save drugi je po veličini projekat u okviru očuvanja istorijskog nasleđa Srbije. Prethodila mu je obnova Ruskog nekropolja na Novom groblju u Beogradu, gde počivaju ruski i srpski vojnici koji su poginuli u Prvom svetskom ratu. Takođe, rekonstruisana je i Iverska kapela, kao i spomenik ruskim vojnicima i caru Nikolaju Drugom, prema kome Srbija ima poseban odnos zbog njegove odluke da uđe u rat kako bi zaštitio bratsku zemlju.\nOsamdesetih godina prošlog veka bio sam đak ruske škole u Srbiji. Za mene lično učešće u ovim projektima je od posebnog značaja. Takođe, ponosim se činjenicom da Gaspromnjeft sebe vidi ne samo kao najvećeg investitora u Srbiji, već i kao kompaniju za koju srpsko i rusko kulturno nasleđe imaju izuzetnu vrednost. Srbija je, verovatno, nama najbliža država, a sa kojom se ne graničimo.\nPomenuli ste da predstoji zaključenje ugovora o donaciji za radove na Hramu. Kako će ova sredstva biti potrošena?\nPlaniramo da na osnovu rezultata konkursa zajedno sa Rossotrudničestvom izaberemo izvođača radova, zaduženog za mozaičnu dekoraciju kupole, shodno odabranom kreativnom rešenju. Sa predsednikom Srbije dogovoreno je da će kontrolu realizacije svih radova u skladu sa utvrđenim rešenjem obavljati Glavni odbor Društva za podizanje Hrama, čiji su članovi kako ruski, tako i srpski predstavnici.\nDa li je Gaspromnjeft kao investitor imao neke specifične zahteve u pogledu realizacije radova?\nNismo stručni za izradu mozaika i crkveno graditeljstvo. Zato ćemo zajedno sa Rossotrudničestvom i Glavnim odborom Društva za podizanje Hrama angažovati stručnjake koji imaju iskustva u realizaciji sličnih projekata u pravoslavnim hramovima. Kontrolu nad kvalitetom i usklađenošću izvođenih radova sa izabranim umetničkim rešenjem nameravamo da prepustimo našoj ćerki kompaniji, NIS-u, koja će privući kvalifikovane stručnjake iz oblasti mozaične dekoracije. Na čelu celokupnog procesa će biti Kiril Kravčenko, generalni direktor NIS-a, u koga imaju potpuno poverenje kako srpska, tako i ruska strana.\nUprkos globalnoj energetskoj krizi pomažete niz kulturnih manifestacija u Srbiji. Koji su vaši razlozi za ulaganje u nekomercijalne delatnosti?\nNemamo formalnu obavezu da se bavimo donatorstvom, odnosno sponzorskim projektima u Srbiji. Naravno, to nas ne ometa da svake godine u ove projekte uložimo više od pet miliona evra. Za naftnu industriju nastupila su teška vremena, ali to nas neće sprečiti da u 2016. povećamo naša ulaganja u nekomercijalne projekte. Prema Srbiji, srpskom narodu i njegovom istorijskom nasleđu, koje smatramo zajedničkom kulturnom baštinom, negujemo zaista poseban odnos. Iz tog razloga Gaspromnjeft podržava veliki broj projekata iz oblasti kulture u Srbiji. Tu je podrška muzičkom festivalu Boljšoj, koji već treću godinu uspešno realizujemo u saradnji sa Emirom Kusturicom. Ovaj jedinstveni muzički festival je naš način da pružimo podršku mladim talentima iz muzičkih škola i akademija iz Srbije, Republike Srpske i Rusije. Ove godine smo podržali i realizaciju međunarodnog filmskog festivala Kustendorf u Srbiji. Gaspromnjeft je organizator velikog broja izložbi ruskih fotografa u Beogradu...\nA šta je sa sportskim projektima koje podržava kompanija, da li je planirano smanjenje ulaganja?\nGaspromnjeft je generalni sponzor FK Crvena zvezda od 2010. godine i podržavaćemo ovaj klub i ove godine. Istovremeno, naša ćerka kompanija, NIS, sponzor je Košarkaškog kluba Partizan. Nastavićemo da podržavamo oba kluba i dalje.


RTCG - Radio Televizija Crne Gore - Nacionalni javni servis :: Ostali sportovi :: Petrov podnio neopozivu ostavku\nDŽUDO SAVEZ 22. 08. 2018. 14:42 >> 14:24 3\nGiorgi Petrov iz Bugarske nije više nacionalni trener džudo reprezentacije Crne Gore, saopšteno je iz Džudo saveza. Navodi se da je sa Petrov podnio neopozivu ostavku na tu funkciju.\nPetrov je, kako je saopšteno iz Džudo saveza, kao razlog ostavke naveo nezadovoljstvo postignutim rezultatima i nemogućnost sprovođenja zacrtanog plana i programa zbog nedostatka sredstava, kao i opstrukcije pojedinih takmičara.\nOn se zahvalio predsjedniku, kao i ljudima iz Džudo saveza na korektnom odnosu i poželio im puno sreće u daljem radu, a takmičarima da ostvare dobar rezultat na predstojećim takmičenjima i dokažu svoj potencijal.\nPerov je imenovan za nacionalnog trenera 16. januara 2017. godine, a na toj funkcji naslijedio austrijskog stručnjaka Huberta Rorauera kome je krajem decembra 2016. godine, istekao jednogodišnji ugovor.\nPetrov je osvajač zlatne medalje na Evropskom prvenstvu u Mađarskoj 1981. godine, bio je i bronzani na šampionatu Evrope (1985), ima svjetsko srebro (1985) i bronzu (1981).\nIz Džudo saveza saopšteno je da će u narednom periodu, do nalaženja rješenja, funkciju nacionalnog trenera obavljaljati predsjednik stručno-trenerske komisije Rajko Mrvaljević.\nDžudo savez: Odluka protiv stava IJF\nDŽSCG: Rješenje nije pravosnažno\nPoništiti javni konkurs


Za kapitalne projekte polagaće se račun Minstarstvu finansija\n"Ubuduće će se znati šta je prioritet, i neće moći da se gradi u nedogled jer će postojati kontrola svake faze ulaganja u izgradnju škola, bolnica, bazena, stadiona, puteva, pruga", piše Politika, dodajući da se to predviđa Uredbom o upravljanju kapitalnim projektima, koju je Vlada Srbije usvojila prošle nedelje.\nSve institucije će biti povezane preko jedinstvenog infromacionog sistema, precizira se u tom dokumentu, kojom se bliže uređuju sadržina, način pripreme, ocena, odabir, kao i praćenje sprovođenja kapitalnih projekata.\nPrema slovu uredbe, Ministarstvo finansija vodiće integrisanu bazu kapitalnih projekata koja će omogućiti registraciju, kandidovanje i ocenu projekata, ali i njihovo praćenje.\nDonedavno je postojalo više paralenih mehanizama za upravljanje kapitalnim projektima koji nisu bili međusobno uporedivi, te kao rezultat nije postojala jedisntvena lista kapitalnih projekata, što je otežavalo koordinaciju prilikom selekcije prioriteta i obezbeđivanja izvora finansiranja.\nIz Ministarstva finansija kažu za Politiku da su u saradnji sa Svetskom bankom, delegacijom Evropske unije i MMF-om, na bazi najbolje svetske prakse, i u tesnoj saradnji sa ostalim ministarstvima, tokom proteklih sedam meseci sačinili jedinstvenu Metodologiju za upravljanje kapitalnim projektima.\n"Ona daje novi i sveobuhvatni pristup planiranju, oceni, selekciji, ali i praćenju realizacije kapitalnih projekata i upravo je ova metodologija poslužila kao osnova za donošenje nove uredbe", objašnjavaju iz ministarstva.\nOčekuju da će uredba dovesti do izbora isključivo strateški relevatnih projekata za finansiranje, čime bi se obezbedilo da se javna sredstva troše upravo u cilju ostvarenja prioriteta Vlade Srbije.\nIstiču da je donošenjem nove metodologije i uredbe, država takođe ispunila jedan od ciljeva na koje se obavezala pred MMF-om, ali i strukturnu reformu iz Programa ekonomskih reformi, jednog od najvažnijih strateških dokumenata u ekonomskom dijalogu sa EU.\nPredlagači kapitalnih projekata, opštine, pokrajine ili ministarstva, dužni su da iz reda zaposlenih imenuju koordinatora ovlašćenog za unos podataka o kapitalnim projektima i da kvartalno ažuriraju podatke.\nLokalne samouprave i pokrajine moraju da uspostave bazu kapitalnih projekata, koja mora biti kompatibilna sa integrisanom bazom kapitalnih projekata.\nUredbom je predviđeno i formiranje jedinice za upravljanje kapitalnim projektima, zadužene za planiranje, organizovanje, kontrolu i rukovođenje kapitalnim projektom tokom projektnog ciklusa do završetka investicione faze. Nju će formirati predlagač projekta.\nJedinica za upravljanje kapitalnim projektom može biti trajnog ili privremenog karaktera.\nPostojaće i komisija za kapitalne investicije koju obrazuje Vlada Srbije, na čijem čelu će biti predsednik vlade, a činiće je ministri finansija, građevinarstva, saobraćaja i infrastrukture i evropskih integracija.


Poverenica osudila diskriminatorne poruke o starijima i "zaglavljenim" putnicima | Autonomija\nPoverenica za zaštitu ravnopravnosti Brankica Janković osudila je diskriminatorne, dehumanizujuće i zakonom zabranjene poruke koje se ovih dana upućuju građanima obolelim od koronavirusa, osobama koje su u većem riziku, poput starijih, i državljanima Srbije koji se vraćaju iz inostranstva, a koje su najprisutnije na društvenim mrežama.\nOna je u pisanoj izjavi istakla da stigmatizacija obolelih od koronavirusa na osnovu njihovog zdravstvenog stanja kod građana stvara konfuziju i povećava strah i podsetila da svako može da se nađe u istoj situaciji.\nJanković je naglasila da je stigmatizacija starijih osoba nedopustiva, posebno uzimajući u obzir govor da su stari ljudi beskorisni, nesposobni, slabi i da nije tragedija ako ih bude manje.\n„Ovakav stav ne samo da je u suprotnosti sa Ustavom i Zakonom o zabrani diskriminacije, već predstavlja potpuno odsustvo razuma, razumevanja i solidarnosti sa našim najstarijima“, ocenila je Janković i dodala da je mera zabrane kretanja starijim ljudima uvedena da bi se njihovi životi zaštitili, a ne zato što su njihovi životi manje vredni.\nKada je reč o stigmatizaciji državljana Srbije koji su se u protekle dve nedelje vratili u zemlju iz inostranstva, poverenica je istakla da su oni državljani Srbije, da nisu prekršili nijedan zakon i da imaju pravo da se vrate u svoju zemlju i kao svi ostali građani poštuju mere izolacije i sve ostale propisane mere.\nPoverenica ističe da je pandemija pokazala ranjivost čitavog sveta, međusobnu povezanost i zavisnost i da je sada trenutak za maksimalnu solidarnost.


Čudesan preokret Klipersa protiv šampiona, Marjanović odličan u osveti Filadelfije [VIDEO] - Sportska centrala\nČudesan preokret Klipersa protiv šampiona, Marjanović odličan u osveti Filadelfije [VIDEO]\n16 apr 2019. 09:33\nKošarkaši Los Anđeles Klipersa pobedili su u Ouklendu ekipu Golden stejt Voriorsa i izjednačili u seriji na 1:1, dok je isto uradila i Filadelfija u duelu sa Bruklin Netisma na svom parketu.\nNije delovalo kao da Klipersi imaju neke šanse u ,,Orakl areni“, ali tokom protekle večeri košarkaši trenera Doka Riversa ostvarili su istorijski podvig. Naime, oni su se vratili iz deficita od 31 poena, a potom i trijumfovali nad Golden stejtom, što je najveći preokret u istoriji plej-ofa NBA lige. Krenuli su da igraju sredinom treće deonice i uspeju ono što niko do sada nije, a sve dobija na snazi kada se zna ko je bio sa druge strane parketa.\nLu Vilijams je bio predvodnik Klipersa sa 36 poena i 11 asistencija, dok je Montrzel Harel imao učinak od 25 poena i 10 skokova. Na drugoj strani, Stef Kari je imao 29, a Kevin Durent 21 poen.\nU Pensilvaniji, Filadelfija je uspela da, ovog puta, odbrani domaći teren. Nakon poraza u subotu, Seventisiksersi su ubedljivo savladali Bruklin u drugom meču za izjednačenje u seriji i to bez većih problema. U jednom momentu je bilo i +32 u korist domaćina.\nSjajno veče imao je Džoel Embid sa 23 poena i 10 skokova, Tobajas Heris je imao 19 poena, a Ben Simons 18, uz 10 skokova i 12 asistencija. Veću minutažu dobio je Boban Marjanović, podelio ju je sa Džoelom Embidom i to je dalo rezultat. Srpski centar je upisao 16 poena i osam skokova za 18 minuta provedenih na parketu.\nFudbal Milos - 25 feb 2020. 20:36 0\nFudbaleri Crvene zvezde gostuju Inđiji u okviru 23. kola Linglong Super lige Srbije. Utakmica je na programu sredu, 26. februara sa početkom...


"Orlići" meč odluke igraju u Milanovcu - Sportske.net\n"Orlići" meč odluke igraju u Milanovcu\nOdlučujuću utakmicu u kvalifikacijama za Evropsko prvenstvo u Poljskoj mlada fudbalska reprezentacija odigraće na stadionu na kojem je i započela tekući kvalifikacioni ciklus.\nMuslinu stigao video materijal iz Švajcarske!Ilija Stolica objavio spisak za Belorusiju, najviše iz PartizanaVeljko Paunović hvali promene u FSS!Stasao naslednik - Sin Dekija Stankovića pozvan u reprezentaciju!Muslin: "Oktobar je blizu, nećemo se predugo baviti Ircima"\nMlada fudbalska reprezentacija Srbije u oktobru igra poslednje dve utakmice u sklopu kvalifikacija za Evropsko prvenstvo, a odlučujući meč trebalo bi da bude onaj sa Slovenijom u poslednjem kolu druge kvalifikacione grupe.\nSrbija je izgubila šanse da se kao prvoplasirana u grupi direktno plasira na kontinentalnu smotru u Poljskoj zbog čega će joj u poslednje dve utakmice biti neophodne dve pobede da bi zadržala drugo mesto na tabeli i stigla do baraža.\nUkoliko "Orlići" ostvare pobedu na gostovanju Republici Irskoj 7. oktobra, meč odluke biće onaj sa Slovencima koji nam i dalje dišu za vratom i konkurišu za drugo mesto u grupi.\nFudbalski savez Srbije doneo je odluku da poslednju utakmicu u sklopu tekućeg kvalifikacionog ciklusa "Orlići" odigraju u Gornjem Milanovcu, na stadionu na kom su pre godinu dana započeli borbu za Evropsko prvenstvo.\nMlada reprezentacija će u Gornji Milanovac doputovati dan pred duel sa Slovenijom koji je zakazan za 11. oktobar od 17 časova.


Vega skole stranih jezika Beograd – Portal\nPosted byPortal\t June 16, 2014 Leave a comment on Vega skole stranih jezika Beograd\nZnanje i ulaganje u proširivanje u zemljama koje se razvijaju predstavljaju najbrže rastuću oblast na svetskom tržištu. Otprilike da savke godine raste do 10 do 15%.\nSkole stranih jezika nisu samo zato značajne u Srbiji ili Beogradu, značajne su na celom evropskom tlu. Potreba za poznavanjem što više stranih jezika tera nas da upisujemo i pohađamo kurseve jezika.\nPrema poslednjim istraživanjima i evropskim studijama oko polovine evropskih građana govori nekoliko jezika, a više od 90% studenata koji studira engleski. Najtraženiji su kursevi engleskog jezika i kursevi nemackog jezika.\nSkole stranih jezika Beograd nude veliki broj kurseva jezika, ali bih izdvojio one koje su najpoznatije i već više od 20 godina uspešno obučavaju polaznike koji žele da nauče strane jezike. Problem je što u unutrašnjosti Srbije ne postoji dovoljan škola jezika, već su najviše rezvijene skole jezika Beograd.\nKomunikativna metodologija je novost koja se koristi na kursevima jezika a u praksi i obuci, pokazao je poslednjih godina, rezultat je timskog rada mnogih međunarodnih škola jezika, institucija i pojedinih nastavnika.\nAko mislite da napredujete u poslu, trebalo bi da radite na usavršavanju znanja stranih jezika, a obavezno upište kurseve engleskog jezika i kurseve nemackog jezika\nPosted byPortal June 16, 2014 Posted inskoleTags: kursevi jezika, skole jezika


RTCG - Radio Televizija Crne Gore - Nacionalni javni servis :: Podgoricom :: Podgorica i Istanbul će intenzivirati saradnju\n01. 07. 2021. 16:45 >> 16:47\nGradonačelnik Podgorice Ivan Vuković poručio je da ga veoma raduje intenziviranje saradnje glavnog grada Gora Gore i Istanbula, koje veže bogato kulturno-istorijsko nasljeđe. On se danas sastao sa gradonačelnikom\n“Iskreno nas raduje unapređenje saradnje između Crne Gore i Turske. Uprkos ogromnoj razlici u veličini i populaciji, vjerujem da ova dva grada dijele viziju budućeg razvoja.” kazao je Vuković i pozvao gradonačelnika Imamoglua da posjeti Podgoricu, te predložio organizovanje Dana Istanbula u Podgorici.\nGradonačelnik Istanbula, Ekrem Imamoglu, istakao je da je ovaj susret sjajna prilika za razmjenu mišljenja, te ponudio svoje bogato iskustvo i podršku daljem razvoju Podgorice. Uvjeren da će saradnja između dva grada biti uspješna, iskoristio je ovu priliku da pozove gradonačelnika Vukovića da prisustvuje Forumu balkanskih gradova koji će se u narednom periodu održati u Istanbulu.\nVuković je govorio je o iskustvu Podgorice u oblasti primjene koncepta pametnih gradova, te predstavio dosadašnja dostignuća i planove koji se tiču organizovanja saobraćaja, javnog prevoza, pametnog parkinga, odnosno ukupne digitalizacije grada.\n"Kako je jačanje ekonomske saradnje jedan od načina za bliže povezivanje dva grada, Vuković je iskoristio trodnevnu posjetu Turskoj da se sastane sa nekima od vodećih ljudi turske poslovne zajednice. Na sastanku su predstavljeni poslovno-investicioni potencijali, te predočeni uslovi i mogućnosti ulaganja u Podgorici", navode iz Glavnog grada.\nNa ovu temu, Vuković je govorio i kao gost u emisiji Durmuša Dovena, jednog od najznačajnijih turskih investitora i prijatelja Crne Gore, na popularnom turskom kanalu EkoTurk.\n"Prilikom gostovanja bilo je riječi o razvoju Crne Gore u posljednjih 15 godina, kao i o značaju turskih investicija u tom procesu. Vuković je pozvao turske državljane da dođu u Crnu Goru i kazao da se nada da će se osjećati jednako dobro kao Crnogorci u Istanbulu, Bodrumu ili Ankari", zaključuje se.\nIvan Vuković Istanbul Glavni grad Podgorica


Srpska ekonomija nastavlja UZLAZNU PUTANJU: Plate u Srbiji VEĆE NEGO U DRUGIM ZEMLJAMA Zapadnog Balkana | Najnovije vesti - Srbija danas\n23.04.2019. • 13:53 Srbija Danas\nSrpska ekonomija nastavlja UZLAZNU PUTANJU: Plate u Srbiji VEĆE NEGO U DRUGIM ZEMLJAMA Zapadnog Balkana\nSrpska ekonomija doživela je mnogobrojne padove i uspone, koji su se odrazili i na životni standard građana, kao i nezaposlenost u Srbiji, ali poslednjih 5 godina građani Srbije imali su prilike da vide napredak i rast srpske ekonomije.\nEkonomija u našoj državi je nakon teških i rigoroznih reformi došla među vodeće zemlje u regionu po stepenu ekonomskog rasta koji beleži poslednjih par godina. Nezaposlenost se prepolovila od 2012. godine i trenutno iznosi malo više od 12 procenata.\nSamo jedna zemlja regiona Zapadnog Balkana ima veću prosečnu platu od Srbije, po rečima predsednika Srbije Aleksandra Vučića, ona je rasla poslednjih godina i iznosi 462 evra i upravo je ta cifra među vodećim u regionu.\n- U regionu Zapadnog Balkana samo jedna zemlja ima prosečno veće plate, ali sve ostale parametre mnogo lošije od Srbije, a to je Crna Gora. Ta zemlja nam je bežala 120 evra po prosečnoj plati, a danas nam beži oko 50 evra, odnosno ima 512 evra. Mi i to pristižemo polako, ali sigurno - saopštio je predsednik.\nPodaci govore i da Crna Gora ima nezaposlenost veću od 20 odsto i javni dug od 74 procenta BDP-a koji eksponencijalno raste, dok je javni dug u Srbiji 50 odsto i pada, što pokazuje da je srpska ekonomija u boljem položaju i ima tendenciju konstantnog rasta koji će joj doneti i vodeću poziciju u regionu.\nGrađani susednih zemalja Zapadnog Balkana imaju manju prosečnu platu nego stanovnici Srbije i prema zvaničnim podacima građani Bosne i Hercegovine imaju 460 evra, Severne Makedonije 418 evra i Albanije 393 evra.\nStopa nezaposlenosti u Srbiji pala je na 12,9% u četvrtom kvartalu 2018. godine sa 14,7% u istom periodu prethodne godine. Broj nezaposlenih se smanjio za 59 hiljada, ili 12,4 odsto, na 416,6 hiljada, a broj zaposlenih se povećao za 53,8 hiljada, ili 1,9 odsto, na 2,817 hiljada. U međuvremenu, stopa učešća u radnoj snazi porasla je na 54,4 odsto sa 54,2 odsto pre godinu dana, a stopa zaposlenosti porasla je za 1,1 odsto u odnosu na prethodnu godinu na 47,4 odsto. Stopa nezaposlenosti u Srbiji u proseku je iznosila 17,17% od 2008. do 2018. godine, dostigavši najviši nivo od 25,50% u prvom kvartalu 2012. godine i rekordno nizak nivo od 11,30% u trećem kvartalu 2018. godine.\nSrbija je prošle godine privukla 3,5 milijarde evra stranih direktnih investicija, a sve druge zemlje sa Zapadnog Balkana zajedno 1,9 milijardi evra. Prema podacima, sve one zajedno sa Hrvatskom privukle su manje direktnih stranih investicija od Srbije, što pokazuje napredak srpske ekonomije i boljitak društva.\nPredsednik je predočio i podatke koji pokazuju da je prethodna vlast zatvorila je 3.000 fabrika, dok se tokom njegovih mandata kao predsednika i premijera otvorilo više od 100 fabrika, koje će zajedno sa Železarom i RTB-om, kojima je pronađen strateški partner, zapošljavati više od stotinu hiljada ljudi.\nBoljitak u srpskom društvu je očigledan kao i potencijal srpske ekonomije da nastavi svoj rast. Rast celokupne ekonomije nastaviće da doprinosi poboljšanju životnog standarda kroz povećanje plata i penzija i stvaranja novih radnih mesta. Neupitan je uspeh sprovedenih reformi tokom prethodnih godina i današnja slika srpske ekonomije jasan je pokazatelj njihovih benefita.\nTagovi: Aleksandar Vučić, srpska ekonomija, prosečna plata, stopa nezaposlenosti


Riječ je o hibridnom kontejnerskom rasadu paradajza u ukupnoj količini od 72.000 komada\nMinistar spoljne trgovine i ekonomskih odnosa Bosne i Hercegovine Staša Košarac potvrdio je da su na rusko tržište isporučene pošiljke sadnog materijala povrća iz BiH, nakon uspješno završene fitosanitarne kontrole i svih ostalih obaveznih inspekcijskih procedura, javlja Anadolu Agency (AA).\n“Naši intenzivni pregovori sa ruskom stranom rezultirali su pozitivnim vijestima za domaće poljoprivrednike. Uspjeli smo da isporučimo sadni materijal povrća u Rusku Federaciju, koja je naš važan spoljnotrgovinski partner", naglasio je Košarac.\n"Uspješan plasman sadnog materijala povrća na zahtjevno rusko tržište daje nam uvjerenje da će u narednom periodu ovaj posao biti nastavljen u korist domaćih proizvođača. Uvjeren sam da će uspješna saradnja sa Ruskom Federacijom otvoriti prostor i za druge proizvođače iz Republike Srpske i Federacije BiH, kako bi svoje proizvode plasirali na rusko tržište", rekao je Košarac.\n"S obzirom na to da Republika Srpska i Federacija BiH imaju potencijale i perspektivu za proizvodnju sadnog materijala, naš cilju je da unaprijedimo posao i jačamo spoljnotrgovinsku razmjenu sa Ruskom Federacijom. Otvaranje novih tržišta je politika od koje nećemo odustati, jer smo opredijeljeni da štitimo domaću proizvodnju i stvaramo uslove za nastavak i razvoj domaćih poljoprivrednih kapaciteta", dodao je Košarac.\nministar spoljne trgovine i ekonomskih odnosa BiH Staša Košarac Ruska Federacija sadni materijal


Naslovne strane dnevnih novina za 11. februar – Najvažnije vijesti iz ekonomije – Bankar.me\nNaslovne strane dnevnih novina za 11. februar – Najvažnije vijesti iz ekonomije\nFebruary 11, 2019 PREGLED ŠTAMPE, SVE VIJESTI Leave a comment\nPripremni radovi na tvrđavi Mamula, odnosno ostrvu Lastavica koje se nalazi na ulazu u Bokokotorski zaliv, biće završeni do marta, a uz njih će istovremeno biti napravljena uzorna soba kao prezentacija kapaciteta budućeg hotela. To se navodi u godišnjem izvještaju o realizaciji ugovora o dugoročnom zakupu ovog lokaliteta u hercegnovskoj opštini.\nLUKSUZNI LEGRAND HOTEL BIĆE GOTOV KRAJEM 2020.\nPodgorica će do kraja naredne godine dobiti ekskluzivni kondo hotel i rezidencijalni kompleks LeGrand Hotel Podgorica sa ukupno 348 stambenih jedinica. Kako je objavljeno na stranicama turske kompanije Erka Grupa koja vodi projekat, njihova kćerka-firma Erka Invest Montenegro u sadradnji sa crnogorskom arhitektonskom kompanijom Ing-invest, počeo je 10. januara na Zabjelu izgradnju hotela sa pet zvjezdica ukupne površine 27.000 kvadratnih metara.\nPočelo istraživanje još dva bloka\nZvanično je počelo 3D geofizičko istraživanje crnogorskog podmorja na blokovima 30 i 26, koje vrši norveška kompanija PGS za potrebe koncesionara Energean, saopšteno je iz Uprave za ugljovodonike. Radovi su startovali juče pola sata poslije ponoći, a planirano je da traju osam dana, ukoliko sve bude po planu i vremenski uslovi to dozvole.\nManjinski akcionar Vasilije Miličković pisao je državnim institucijama zbog, kako tvrdi, nezakonite odluke Skupštine akcionara Elektroprivrede Crne Gore. Miličković je zatražio od nadležnih da ne dozvole urušavanje pravnog poretka i države Crne Gore. Naime, radi se o Skupštini akcionara EPCG od 28. marta na kojoj je donijeta odluka da EPCG kupi akcije Rudnika uglja i time omogući višemilionsku zaradu kompaniji A2A, Acu Đukanoviću i Vladi.\nIz Građanskog pokreta URA kazali su juče da su januarski računi za struju, na kojima umjesto dosadašnje jedne takse, plaćamo još jednu za razvijanje biznisa porodice Đukanović i njihovih najbližih srodnika pokazali svu bahatost, nezaježljivost i bezobzirnost ljudi koji sistematski pljačkaju svoj narod i tako stiču milione.\nPrvi dio autoputa gotov za godinu\nMinistar saobraćaja i pomorstva Osman Nurković kazao je da će prioritetna dionica autoputa Bar-Boljare, od Smokovca do Mateševa biti završena za oko godinu i zajedno sa ostalim infrastrukturnim projektima doprinijeće razvoju i val orizaciji sjevera Crne Gore. Nurković je u emisiji Televizije Crne Gore (TVCG) kazao da se bez dobre infrastrukture ne mogu na pravi način ni valorizovati ski centri. – Vlada pored ulaganja desetina miliona eura u ski centre, ulaže i u putnu infrastrukturu. Nikada u istoriji se niJe više ulagalo u infrastrukturu. U naredene dvije do tri godine sjever će biti ogromno gradilište gdje se planiraju ulaganja desetina miliona eura u putnu infrastrukturu prenio je porta l RTCG da je rekao Nurković.\nPočeli da traže\nNakon uspješno završenog testiranja i kalibracije opreme, juče je počelo tri de geofizičko istraživanje crnogorskog podmorja na blokovima 30 i 26, u cilju pronalaženja nafte. Kako navode iz Uprave za ugljovodonike, te aktivnosti trajaće osam dana ukoliko sve bude išlo po planu i vremenski uslovi to dozvole. Kako se navodi, istraživanje vrši norveška kompanija PGS za potrebe koncesionara Energean. Istraživački brod “Ramform Titan” je uplovio u crnogorske vode 6. februara kojeg su pratili dva broda za podršku ,,Sankoo Si” i ,,Tor Freja.\nRaspisaće tender za žičaru za novi ski centar na Hajli\nU narednih 15 dana biće raspisan tender za žičaru za novi ski centar na Hajli, što će biti ogroman podsticaj za stanovnike Rožaja da ostanu u tom gradu, a za mnoge i da se vrate kazao je ministar saobraćaja Osman Nurković. On je u emisiji TVCG ,,Vrh zimski program”, koja je emitovana iz Ski centra ,,Hajla” u Rožajama, kazao da se bez dobre infrastrukture ne mogu na pravi način valorizovati ni ski centri.\nU Fondu rada zaključno sa početkom februara tekuće godine preostalo je 2.500 zahtjeva za isplatu otpremnina i 322 za zarade radnika ,,stečajaca ili onih koji su proglašeni tehnološkim viškom, a nijesu ostvarili ovo pravo kod bivšeg poslodavca. Direktor Fonda rada Kemal Đečević Pobjedi je kazao da će se nakon obrade zahtjeva znati ko ima pravo na isplatu ovih potraživanja.\nPrevious U toku obrada 2.500 zahtjeva za isplatu otpremnina\nSljedeći Vudi Alen tuži Amazon za 68 miliona dolara